ΤΣΟΥΝΑΜΙ: ΟΙ ΔΕΚΑ ΚΥΡΙΟΤΕΡΟΙ ΛΟΓΟΙ ΠΟΥ Η ΟΥΑΣΙΓΚΤΟΝ ΘΑ ΣΥΝΕΧΙΣΕΙ ΤΗΝ ΕΝΙΣΧΥΣΗ ΤΗΣ ΑΙΓΥΠΤΟΥ. (PRESSTV)\nΟΙ ΔΕΚΑ ΚΥΡΙΟΤΕΡΟΙ ΛΟΓΟΙ ΠΟΥ Η ΟΥΑΣΙΓΚΤΟΝ ΘΑ ΣΥΝΕΧΙΣΕΙ ΤΗΝ ΕΝΙΣΧΥΣΗ ΤΗΣ ΑΙΓΥΠΤΟΥ. (PRESSTV)\nΆλλοι 80 άνθρωποι έχασαν τη ζωή τους σε βιαιότητες στην Αίγυπτο, την Παρασκευή, όπου πλήθη της ΜΑ διαμαρτυρήθηκαν για την στρατιωτική καταστολή των καθιστικών τους διαμαρτυριών, που κόστισαν εκατοντάδες ζωές αυτή την εβδομάδα. Ένα μέρος της βίας προέκυψε αδεξιότητα της αστυνομίας, κάποια άλλη από ένοπλη επίθεση της Αδελφότητας σε αστυνομικό τμήμα. Η συνεχιζόμενη αναταραχή ανέβασε την πίεση στην κυβέρνηση Ομπάμα να μειώσει τη στρατιωτική βοήθεια προς την Αίγυπτο. Είναι η μόνη νόμιμη και ηθική ενέργεια που πρέπει να κάνει, αλλά εδώ είναι μερικοί λόγοι γιατί ήταν δύσκολο για την Ουάσιγκτον να κάνει αυτό το βήμα.\n1. Οι ΗΠΑ δεν δίνουν μεγάλη βοήθεια στον αιγυπτιακό λαό. Μόνο $ 250 εκ. ευρώ ετησίως από 1,55 δισ. $ . Η ενίσχυση είναι για να εδραιωθεί μια σχέση μεταξύ του Αιγυπτιακού σώματος των αξιωματικών και του Πενταγώνου.\n2. Η στρατιωτική βοήθεια, 1,3 δις δολάρια το χρόνο, είναι ως επί το πλείστον σε είδος, επιχορήγηση όπλων, που θα πρέπει να δαπανώνται για τους κατασκευαστές όπλων των Η.Π.Α. . Είναι αμερικανοί κατασκευαστές όπλων, όπως η Lockheed-Martin και η General Dynamics (και οι υπάλληλοί τους), οι οποίοι θα υποστούν τις συνέπειες αν κοπούν οι επιχορηγήσεις\n3. Το Κογκρέσο έδωσε στους Αιγύπτιους Στρατηγούς μια πιστωτική κάρτα για να αγοράσει όπλα, και έχουν δαπανήσει μέχρι 3 δισεκατομμυρία δολαρία για το F-16 και το άρμα M1A1. Αν οι ΗΠΑ ακύρωνε την ενίσχυση, η κυβέρνηση των ΗΠΑ θα πρέπει ακόμα να ακυρώσει αυτή την συμφωνία.\n4. Ακόμα και το μεγαλύτερο μέρος της βοήθειας προς τους αμάχους απαιτείται να δαπανηθεί για αγαθά και υλικά από τις Η.Π.Α.. Είναι εταιρική κοινωνική πρόνοια για τις ΗΠΑ.\n5. Η ενίσχυση αυτή δόθηκε ως δωροδοκία στην αιγυπτιακή ελίτ να τα βρει με το Ισραήλ. Λαμβάνοντας υπόψη το χάος στο Σινά, και την αστάθεια της Αιγύπτου, το Κογκρέσο ανησυχεί για το θέμα αυτό από ό, τι σε οποιαδήποτε άλλη στιγμή τα τελευταία 40 χρόνια.\n6. Οι Ισραηλινοί ζήτησαν από τις ΗΠΑ να μην αναστείλουν την ενίσχυση.\n7. Το Κογκρέσο διαρθρώνει ακόμα και την οικονομική ενίσχυση με σκοπό να βοηθούν τις κοινές ισραηλινο-αιγυπτιακές επιχειρήσεις στην Αίγυπτο, έτσι ένα τμήμα της βοήθειας προς την Αίγυπτο πηγαίνει πραγματικά στο …Ισραήλ.\n8. Δεν είναι γενικά γνωστό, αλλά ο Αιγυπτιακός στρατός παρέχει μια "ομπρέλα ασφαλείας" στη Σαουδική Αραβία, το Κουβέιτ και τα Ηνωμένα Αραβικά Εμιράτα κατά του Ιράν (και μερικές φορές του Ιράκ). Οι πετρελαιοπαραγωγικές χώρες του κόλπου έχουν επίσης ισχυρά λόμπι στην Ουάσιγκτον και θέλουν την Αίγυπτο να συνεχίσει ως μια δύναμη Gurkha. Παιδιά, μπορείτε να πείτε το πετρέλαιο!\n9. Πολλοί στο Κογκρέσο στην πραγματικότητα δεν διαφωνούν με τις δράσεις των στρατηγών στην ανατροπή της Μουσουλμανικής Αδελφότητας και του ευρισκόμενου από πίσω Κόμματος της Ελευθερίας και της Δικαιοσύνης με υπόγεια καθοδήγηση, επειδή συμφωνούν ότι είναι μια τρομοκρατική οργάνωση.\n10 Στα παρασκήνια η αιγυπτιακή στρατιωτική υπηρεσία έχει βοηθήσει τις ΗΠΑ κατά των εξτρεμιστών και στην εποχή Μουμπάρακ δημιούργησε χώρους όπου βασανίστηκαν φερόμενα μέλη της αλ-Κάιντα για λογαριασμό της Ουάσιγκτον. Το βαθύ κράτος των Η.Π.Α. θα ήθελε να επαναφέρει αυτή την σχέση πίσω.\nΗ μετάφραση επιχειρήθηκε από εμάς (παρακαλείται όποιος εντοπίσει λάθη να τα αναφέρει)


Ζώδια σήμερα Δευτέρα, 10 Αυγούστου 2020\nΑρχική ΗΜΕΡΟΛΟΓΙΟ - ΑΤΖΕΝΤΑ ΖΩΔΙΑ Ζώδια σήμερα Δευτέρα, 10 Αυγούστου 2020\nΕπαγγελματικά, μην αφήνεις για αύριο, πράγματα που μπορείς και πρέπει να κάνεις σήμερα!\nΧαρακτηριστική, είναι η απρόσμενη οικονομική εύνοια, σήμερα!\nΝαι, σήμερα καταφέρνεις και παίρνεις αυτό που θες στον εργασιακό τομέα, κατακτάς φιλοδοξίες, υπερασπίζεις τις ικανότητες σου και παίρνεις πρωτοβουλίες, που σου δίνουν το αποτέλεσμα που θες!\nΟικονομικά, παρασύρεσαι σε ανούσια έξοδα, που αργότερα πιθανόν να μετανιώσεις!\nΕπαγγελματικά, θα υπάρξουν κάποια λάθη από μέρους σου λόγω αφηρημάδας ή και ανασφάλειας! Διώξε το άγχος ή διοχέτευσε το, δημιουργικά!\nΑρκετές οι ευκαιρίες για οικονομική βελτίωση! Το θέμα είναι να έχεις ανοιχτά τα μάτια σου και να τις αρπάξεις!\nΕπαγγελματικά, καταφέρνεις και τραβάς το ενδιαφέρον όλων με τις καινοτόμες και ευφυείς ιδέες σου!\nΣτον οικονομικό τομέα, κάνεις έξοδα για πράγματα που δεν χρειάζεσαι πραγματικά!\nΣτον τομέα της καριέρας, κάποιες αποκαλύψεις θα σε φέρουν σε δύσκολη θέση!\nΟικονομικά ασχολείσαι, με μια κληρονομιά, με φορολογικά ή με τα οικονομική κατάσταση του συντρόφου!\nΕίσαι ένας αξιοθαύμαστος συνεργάτης, με διαλλακτικότητα και καλοπροαίρετη διάθεση, πράγμα που αναγνωρίζεται και σου αποφέρει κέρδος!\nΜην πάρεις σήμερα αποφάσεις για αγορές, εκτός αν πρόκειται για καλλιτεχνικές δραστηριότητες, ρουχισμό ή προϊόντα ομορφιάς!\nΣτον τομέα της καριέρας, θα πρέπει να είσαι προσεκτικός! Η τάση για έπαρση, θα σου δημιουργήσει προβλήματα!\nΕπίσης προσοχή πρέπει να δείξεις και στο πορτοφόλι σου, το οποίο το ανοίγεις και σκορπάς τα χρήματα σου, για λόγους εντυπωσιασμού!\nΣτον τομέα της εργασίας, οι εξελίξεις είναι θετικές, αλλά όχι ιδιαίτερα σημαντικές!\nΟικονομικά, αποφασίζεις να κάνεις προγραμματισμό και ίσως χρειαστείς βοήθεια από έναν στενό συγγενή.\nΟι ιδέες σου και η οξυδέρκεια σου, σε φέρνουν πολύ κοντά στην επιτυχία!\nΟικονομικά, δεν θα κυλήσουν όλα όπως περιμένεις, αφού θα προκύψουν κάποια απρόσμενα έξοδα!


Aρκετές φορές η ποιότητα του μαθήματος μειώνεται σημαντικά και οι δάσκαλοι ζητούν -κατόπιν συνεννοήσεως με τους γονείς του εκάστοτε παιδιού- τη βοήθεια κάποιου ειδικού προκειμένου να αντιμετωπιστεί αποτελεσματικά το πρόβλημα.\nAξίζει να σημειωθεί ότι η αποτελεσματική αντιμετώπιση των προβλημάτων συμπεριφοράς προϋποθέτει την έγκυρη διάγνωση σε νεαρή ηλικία. Aυτό επιτυγχάνεται μέσω της παρατήρησης της συμπεριφοράς των παιδιών από τους γονείς και κατόπιν από τους δασκάλους. Mέσω της παρατήρησης εντοπίζονται έκδηλα ορατά σημάδια αποκλίνουσας συμπεριφοράς καθώς και μη έκδηλα στοιχεία που αφορούν τις εσωτερικές, ψυχικές διεργασίες.\nKρίνεται συνεπώς αναγκαίο να διερευνηθούν διαγνωστικά οι ειδικές εκπαιδευτικές, κοινωνικές και ψυχολογικές ανάγκες του παιδιού προκειμένου να γίνει επαναπροσδιορισμός της κατάστασης και να τεθούν νέοι στόχοι με σκοπό την ομαλή ένταξη του παιδιού στο σχολείο και την επανατροφοδότηση του κίνητρου επίτευξης. Συγκεκριμένα, αξιολογείται η ανάγκη ειδικής αγωγής από ειδικό παιδαγωγό, η ανάγκη θεραπευτικής αγωγής καθώς και η ανάγκη παρέμβασης παιδοψυχολόγου.\nΣτόχος όλων των εμπλεκόμενων ειδικών είναι η άμεση και αποτελεσματική αντιμετώπιση των προβλημάτων που αντιμετωπίζει το παιδί.\nTα προβλήματα συμπεριφοράς χωρίζονται σε τρεις κατηγορίες.\n1. Στις αντιδραστικές ή περιβαλλοντικές διαταραχές της συμπεριφοράς για τις οποίες κύριο ρόλο διαδραματίζει το περιβάλλον μέσα στο οποίο το παιδί εμφανίζει τα προβλήματα . Σε άλλο περιβάλλον το παιδί μπορεί να εμφανίζει συμπεριφορά φυσιολογικού τύπου.\n2. Προβλήματα συμπεριφοράς οργανικού τύπου, στα οποία κατατάσσεται το σύνδρομο υπερκινητικότητας, η αντιληπτική έκπτωση, η συναισθηματική αστάθεια, η παρορμητικότητα και οι διαταραχές που αφορούν τις γνωστικές λειτουργίες όπως αντίληψη, μνήμη, προσοχή.\n3. Προβλήματα συμπεριφοράς αντικοινωνικού τύπου που εκδηλώνονται με επιθετικότητα.\nTα παιδιά με προβλήματα συμπεριφοράς παρουσιάζουν αρκετά προβλήματα που σχετίζονται με τη μάθηση. Έχουν χαμηλή συγκέντρωση και εύκολη απόσπαση προσοχής. Aνάλογα με τη φύση του προβλήματος, παρουσιάζουν χαμηλή επίδοση και άρνηση σε ότι αφορά την εκπόνηση σχολικών εργασιών.\nΌσον αφορά τον κοινωνικό τομέα, παρουσιάζουν προβλήματα κατά τη διαδικασία κοινωνικοποίησης τους. Aδυνατούν να συνεργαστούν με τους ομολόγους τους και τους δασκάλους τους, έχουν έντονη αντιδραστική συμπεριφορά και δεν τηρούν τους σχολικούς κανονισμούς.\nΣε ψυχολογικό επίπεδο, παρουσιάζουν ανωριμότητα και έντονη παρορμητικότητα. H συμπεριφορά τους παρουσιάζει διακυμάνσεις, απογοητεύονται εύκολα και έχουν χαμηλή αυτοεκτίμηση. Φυσικά πρέπει να σημειωθεί ότι η εμφάνιση και η συχνότητα των συμπτωμάτων ποικίλει ανάλογα με το αίτιο της αποκλίνουσας συμπεριφοράς.\nΠρέπει να γνωρίζουμε ότι τα προβλήματα συμπεριφοράς των μαθητών σχετίζονται είτε με εξωτερικευμένες συμπεριφορές όπως βανδαλισμός, εκφοβισμός, παραβατικότητα, ή χρήση ουσιών είτε με εσωτερικευμένες συμπεριφορές όπως απόσυρση, θυματοποίηση, κατάθλιψη και φοβίες. Σε αρκετές περιπτώσεις παρουσιάζονται προβλήματα συμπεριφοράς ως δευτερογενή απόρροια μαθησιακών δυσκολιών ή σύνδρομου υπερκινητικότητας.\nTα προβλήματα συμπεριφοράς συνδέονται άμεσα και με διάφορες ψυχοπαθολογικές διαταραχές όπως η σχιζοφρένεια. Προβλήματα συμπεριφοράς παράλληλα με αρκετά άλλα προβλήματα παρουσιάζουν και τα άτομα που ανήκουν στο αυτιστικό φάσμα.\nTα προβλήματα συμπεριφοράς επιδρούν σε κάθε τομέα της ζωής του παιδιού και δυσχεραίνουν τη ποιότητα της ζωής τόσο του ίδιου του ατόμου όσο και αυτών που εμπλέκονται στη καθημερινότητα του.\nH διάγνωση για την φύση του προβλήματος και εύρεση των αιτιών που τα προκαλούν πρέπει να γίνεται από διεπιστημονική ομάδα η οποία λαμβάνει σοβαρά υπόψιν τη μαρτυρία τόσο των γονέων όσο και των εκπαιδευτικών. Oι εκπαιδευτικοί όλων των ειδικοτήτων οφείλουν να γνωρίζουν τη φύση και τα αίτια των προβλημάτων προκειμένου να είναι σε θέση να αντιμετωπίσουν με αποτελεσματικότητα αυτά τα παιδιά και να τα βοηθήσουν στην απόκτηση όχι μόνο γνωστικών αλλά και κοινωνικών δεξιοτήτων. H γνώση βοηθά στην αποφυγή εύκολων ‘χαρακτηρισμών’ και γρήγορων συμπερασμάτων.\nTα παιδιά εισπράττουν τη πρόθεση βοήθειας και ανταποκρίνονται θετικά στους δασκάλους που στέκονται με κατανόηση, υπομονή, επιμονή και πίστη στις δυνατότητες όλων αυτών των ‘δύσκολων’ παιδιών που προσπαθούν σκληρά μέσα από τις δυσκολίες τους να κερδίσουν την αποδοχή, την αγάπη, τη βοήθεια και την συμπαράσταση των ανθρώπων του περιβάλλοντος τους.\nH διδασκαλία είναι πρόκληση για επίτευξη νέων στόχων, είναι μετάδοση γνώσης και παροχής συναισθημάτων αποδοχής απέναντι στο διαφορετικό. Aς δεχτούμε στις τάξεις μας τα ‘διαφορετικά’ παιδιά και ας τους δώσουμε τη δυνατότητα να αποδείξουν τις ικανότητες τους. Ποιος ξέρει; Mπορεί να αποτελέσουν τελικά κίνητρο μίμησης για τα ομαλά αναπτυσσόμενα παιδιά που θα αναγνωρίσουν τις προσπάθειες τους μέσα από ένα πιο δύσβατο δρόμο. H μάθηση δεν παύει ποτέ να εκπλήσσει όλους μας!


Αθήνα 29.5.2007, 15:37\nΔιαγωνισμό για την κατάταξη το έτος 2007 στο Μουσικό Σώμα 15 εθελοντών στρατιωτών, χειριστών μουσικών οργάνων, ανδρών και γυναικών, προκηρύσσει το υπουργείο Εθνικής Αμυνας.\nΟ διαγωνισμός αφορά την πρόσληψη:\n- 3 εκτελεστών κλαρινέτου\n- 4 εκτελεστών τρομπέτας\n- 4 εκτελεστών βαρύτονου (αλτικόρνο ή ευφώνιο)\n- 2 εκτελεστών κρουστών [ντράμς - τύμπανο (μεγάλο - μικρό) - πιατίνια)]\n- 1 εκτελεστή σαξόφωνου\n- 1 εκτελεστή μπάσου (πνευστό)\nΔικαίωμα υποβολής δικαιολογητικών για τη συμμετοχή στο διαγωνισμό έχουν ιδιώτες (άνδρες-γυναίκες) που δεν έχουν εκπληρώσει τις στρατιωτικές τους υποχρεώσεις και δεν έχουν καταταγεί στις ‘Ενοπλες Δυνάμεις κατά την ημερομηνία έναρξης της διαδικασίας των εξετάσεων και κατά την ημερομηνία κατάταξης. Αποκλείονται της εθελουσίας κατατάξεως οι Υπαξιωματικοί, Στρατιώτες και μαθητές των Παραγωγικών Σχολών, οι οποίοι υπηρετούντες ως Μόνιμοι ή Εθελοντές ή Εθελόντριες ή μαθητές ή ως Εθελοντές Μακράς Θητείας ή ως Εθελοντές Πενταετούς Υπηρεσίας, ή ως ΕΠ.ΟΠ, παραιτήθηκαν από τις τάξεις του Στρατεύματος ή απολύθηκαν για οποιαδήποτε αιτία).\nΟι υποψήφιοι για να γίνουν δεκτοί στο διαγωνισμό πρέπει απαραιτήτως να συγκεντρώνουν τα εξής προσόντα:\n2. Να έχουν συμπληρώσει το 18ο έτος της ηλικίας τους και να μην έχουν υπερβεί το 24ο την ημερομηνία κατατάξεώς τους. (Να έχουν γεννηθεί από 13 Νοεμβρίου 1983 μέχρι 12 Νοεμβρίου 1989).\n3. Να έχουν απολυτήριο Λυκείου όλων των τύπων ή ΤΕΕ β’ κύκλου και βεβαίωση αναγνωρισμένων από το κράτος Ωδείων ή Μουσικών Σχολών, που θα πιστοποιούν ότι έχουν πετύχει στις εξετάσεις Α’ αρμονίας προαγόμενοι στη Β’ αρμονία, στα θεωρητικά μαθήματα. Για τους απόφοιτους Μουσικών Λυκείων, δεν απαιτείται η παραπάνω βεβαίωση, για δε τους απόφοιτους Α’ και Β’ τάξης Μουσικών Λυκείων, απαιτείται βεβαίωση από τα Μουσικά Λύκεια.\n4. Να είναι υγιείς και να έχουν άρτια σωματική ικανότητα, σύμφωνα με τις διατάξεις του ΠΔ 133/2002 που ισχύει, για την εξέταση της σωματικής ικανότητας.\n5. Να έχουν ανάστημα όχι κατώτερο του 1.65μ. άνδρες και γυναίκες.\n6. Να είναι άγαμοι.\n7. Να μην έχουν καταδικασθεί ή παραπεμφθεί σε δίκη για κακούργημα ή για εγκλήματα κλοπής, υπεξαίρεσης, απάτης, πλαστογραφίας, ψευδορκίας, ψευδούς καταμήνυσης, συκοφαντικής δυσφήμισης, δωροδοκίας και να μην έχουν αποστερηθεί των πολιτικών τους δικαιωμάτων.\n8. Να χειρίζονται ένα από τα μουσικά όργανα τα αναφερόμενα στην παράγραφο 1 της παρούσας, θα διαγωνισθούν δε μόνο σε ένα κύριο όργανο που θα επιλέξουν.\n9. Επιπλέον προσόν θα θεωρηθεί ο χειρισμός και δευτέρου οργάνου, μπουζούκι, κιθάρα, πιάνο, αρμόνιο, βιολί, ντραμς (όσοι δεν παιανίζουν κρουστά), στο οποίο θα εξετασθεί ο υποψήφιος.\n10. Τα παραπάνω απαιτούμενα προσόντα, πρέπει να συντρέχουν κατά το χρόνο της προκήρυξης των θέσεων εθελοντών Στρατιωτών Μουσικού Σώματος και κατά το χρόνο της κατάταξής τους, τα δε κωλύματα συμμετοχής πρέπει να μην υπάρχουν κατά το χρόνο της κατάταξής τους.\nΟι υποψήφιοι να υποβάλουν τα δικαιολογητικά τους, στο στρατολογικό γραφείο του τόπου διαμονής τους, μέχρι και την 31 Ιουλίου 2007.\n* Ολόκληρη η προκήρυξη περιέχεται στο συνημμένο αρχείο.\nH προκήρυξη (αρχείο pdf 204 kb)


--xg2--: Οκτωβρίου 2008\nΜουσείο του Ποδοσφαίρου στη Βραζιλία\nΤο εθνικό σπορ – που είναι και το εθνικό πάθος και η ψυχή λένε πολλοί - της Βραζιλίας, το ποδόσφαιρο απέκτησε το «ναό» του στη χώρα της Λατινικής Αμερικής. Πρόκειται για το Museu do Futebol που άνοιξε τις πύλες του τον προηγούμενο μήνα στο στάδιο Pacaembu.\nΑν και η Βραζιλία έχει βγάλει ποδοσφαιριστές όπως οι Garrincha, Zico, Romario, Ronaldo, Kaka και φυσικά Pele και έχει κερδίσει πέντε φορές το παγκόσμιο κύπελο, δεν είχε ποτέ ένα μουσείο αφιερωμένο στο ποδόσφαιρο που οι Βραζιλιάνοι αποκαλούν «το όμορφο άθλημα».\nΠερίοπτη θέση μέσα στο μουσείο έχει ο Pele, του οποίου το πραγματικό όνομα είναι Edson Arantes do Nascimento. Όπως λέει ο Hugo Sukman από το ίδρυμα που συγχρηματοδότησε την ανέγερση του μουσείου «Το Λούβρο έχει τη Μόνα Λίσα και το δικό μας μουσείο τον Πελέ». Πράγματι ο επισκέπτης μπορεί να δει 140 αντικείμενα από την προσωπική συλλογή του Pele– μεταξύ αυτών και το κασελάκι για να βάφει παπούτσια – που είχε μικρός καθώς και η μπάλα με την οποία σούταρε το 1.000στο του γκολ το 1969.\nΤο Museu do Futebol έχει πολλές διαδραστικές δραστηριότητες, με τις μεγάλες στιγμές του βραζιλιάνικου ποδοσφαίρου, βίντεο με προσωπικότητες που σχολιάζουν αυτές τις μεγάλες στιγμές, αλλά και τους σχολιαστές των αγώνων που ουρλιάζουν με το γνωστό βραζιλιάνικο τρόπο όταν η ομάδα σκοράρει καθώς επίσης και τα σκορ, στιγμιότυπα και πληροφορίες για όλα τα 18 παγκόσμια κύπελα. Σε ένα δωμάτιο οι επισκέπτες φορούν γυαλιά 3d με τα οποία μπορούν να παρακολουθήσουν τετράλεπτο στιγμιότυπο με τον Ronaldinho να κάνει ντρίμπλες χωρίς να αφήσει τη μπάλα να αγγίξει το έδαφος- όλα αυτά υπό τους ρυθμούς της σάμπα.\nΗ είσοδος στο μουσείου του ποδοσφαίρου – του σπορ που ενώνει όλες τις κοινωνικές τάξεις της χώρας – είναι αρκετά φτηνό (2,5 ευρώ) ενώ το μουσείο κάνει θραύση κυρίως μεταξύ των μικρών ποδοσφαιριστών, όπως αναφέρει το Reuters.\nΑναρτήθηκε από stelios στις 7:47 μ.μ. 2 σχόλια Links\nΝέα στοιχεία για τις ιδιότητες της σκοτεινής ύλης\nΕντυπωσιακά στοιχεία ήρθαν στο φως σχετικά με την αινιγματική σκοτεινή ύλη η οποία αποτελεί το 23% του σύμπαντος, και ωστόσο παραμένει αόρατη για εμάς.\nΤα αποτελέσματα ήρθαν από αστρονομικές παρατηρήσεις μια γιγαντιαίας σύγκρουσης ανάμεσα σε δυο συμπλέγματα γαλαξιών 5.7 δισεκατομμύρια χρόνια μακριά. Οι αστρονόμοι εντόπισαν την σκοτεινή ύλη επειδή διαχωρίστηκε από την κανονική ύλη κατά τη διάρκεια της κοσμικής σύγκρουσης.\nΗ επιστημονική ομάδα θα δημοσιεύσει τα αποτελέσματα της έρευνάς της στο επιστημονικό περιοδικό Astrophysical Journal. Χρησιμοποίησαν τα τηλεσκόπια Hubble και Chandra για να μελετήσουν το αστρονομικό φαινόμενο που σχηματίστηκε ύστερα από σύγκρουση δυο μεγάλων γαλαξιακών συμπλεγμάτων η οποία απελευθέρωσε έναν γιγαντιαίο βαθμό ενέργειας.\nΚαθένα από τα μεγάλα συμπλέγματα περιλαμβάνει τέσσερα εκατομμύρια φορές την μάζα του ήλιου μας. Για την χαρτογράφηση της σκοτεινής ύλης χρησιμοποιήθηκε μια τεχνική γνωστή ως βαρυτικός φακός. Αν ένας παρατηρητής κοιτάξει έναν μακρινό γαλαξία και ανάμεσα στο γαλαξία και τον παρατηρητή υπάρχει σκοτεινή ύλη, τότε το φως από τον γαλαξία εμφανίζεται παραμορφωμένο. Μοιάζει λες και γίνεται ορατό μέσα από πολλούς μικρούς φακούς. Και κάθε ένας από τους φακούς αυτούς αντιπροσωπεύει ένα κομμάτι σκοτεινής ύλης.\nΟι αστρονόμοι χρησιμοποίησαν το τηλεσκόπιο Chandra για να χαρτογραφήσουν την κανονική ύλη στα δυο συγκρουόμενα συμπλέγματα, η οποία είναι εμφανής με την μορφή κυρίως αερίων, το οποίο είναι ορατό με ακτίνες Χ. Καθώς τα δυο γαλαξιακά συμπλέγματα συγχωνεύτηκαν με ταχύτητες εκατομμυρίων χιλιομέτρων την ώρα, τα αέρια συγκρούστηκαν και άρχισαν να επιβραδύνουν. Ωστόσο, η σκοτεινή ύλη συνέχισε διασχίζοντας το σημείο σύγκρουσης.\nΤο φαινόμενο αυτό δεν λαμβάνει χώρα για πρώτη φορά αφού έχει ξανασυμβεί με το επονομαζόμενο Bullet Cluster το οποίο σχηματίστηκε και αυτό μετά από τη σύγκρουση δυο μεγάλων γαλαξιακών συμπλεγμάτων. Το Bullet Cluster βρίσκεται πιο κοντά στη γη, σε απόσταση 3.4 δισεκατομμυρίων ετών. «Εξαφανίζει κάθε ανησυχία μάς ότι το Bullet Cluster ήταν μια ανωμαλία. Βγήκαμε και βρήκαμε άλλο ένα τέτοιο φαινόμενο», είπε στο BBC ο επιστήμονας Richard Massey του Βασιλικού Αστεροσκοπείου του Εδιμβούργου.\nΗ μελέτη αυτή ρίχνει φως στις ιδιότητες της σκοτεινής ύλης. Το γεγονός ότι η σκοτεινή ύλη δεν επιβραδύνει με την σύγκρουση επιβεβαιώνει την άποψη ότι τα σωματίδια της σκοτεινής ύλης αλληλεπιδρούν μεταξύ τους ελάχιστα ή και καθόλου.\n«Η σκοτεινή ύλη είναι πέντε φορές περισσότερη από την κανονική ύλη μέσα στο Σύμπαν», είπε η Marusa Bradac από το Πανεπιστήμιο της Καλιφόρνια. «Αυτή η έρευνα επιβεβαιώνει ότι έχουμε να κάνουμε με ένα άλλο είδος ύλης, πολύ διαφορετικό από την ύλη από την οποία αποτελούμαστε. και είμαστε σε θέση να την μελετήσουμε κατά τη διάρκεια μιας πανίσχυρης σύγκρουσης δυο συμπλεγμάτων γαλαξιών».\nΟι τελευταίες αστρονομικές παρατηρήσεις δείχνουν ότι η σκοτεινή ύλη αποτελεί περίπου το 23% του Σύμπαντος. Η κανονική ύλη –όπως είναι οι γαλαξίες, τα νεφελώματα, τα αστέρια και οι πλανήτες –αποτελούν μόλις το 4%. Το εναπομείναν 73% αποτελείται από μια άλλη μυστηριώδη ύλη, την σκοτεινή ενέργεια, η οποία είναι υπεύθυνη για την επιτάχυνση της επέκτασης του σύμπαντος.\nΑναρτήθηκε από stelios στις 6:11 μ.μ. 0 σχόλια Links\nΝάνος - πλανήτης ονόματι Μακεμάκε\nΌνομα απέκτησε ο τέταρτος νάνος πλανήτης του Ηλιακού μας Συστήματος, που βρίσκεται σε τροχιά πέρα από τον Πωσειδώνα και ανακαλύφθηκε το 2005.\nΤο όνομα του κόκκινου νάνου, όπως ανακοίνωσε η Διεθνής Αστρονομική Ένωση, θα είναι Μάκεμάκε που είναι θεός της Πολυνησίας, τον οποίο λάτρευαν ως δημιουργό της ανθρωπότητας οι πρώτοι κάτοικοι του νησιού του Πάσχα. Αυτό μάλλον αποτελεί αναβάθμιση του κόκκινου νάνου που πριν τον αναγνώριζαν με έναν κωδικό ή με το παρατσούκλι «EasterBunny» («Λαγουδάκι του Πάσχα»), μάλλον λόγω του κόκκινού του χρώματος.\nΟ αμυδρός και κοκκινωπός Μακεμάκε είναι καλυμμένος με παγωμένο μεθάνιο, και έχει μάζα όσο τα δύο τρίτα του Πλούτωνα.\nΑφού και ο κόκκινος νάνος απέκτησε όνομα, η τετράδα των πλανητών – νάνων έχει ως εξής: Πλούτωνας, Έριδα, Δήμητρα, Μακεμάκε.\nΕιδικά για τους νάνους πλανήτες που κινούνται πέρα από την τροχιά του Ποσειδώνα, η Ένωση αποφάσισε τον περασμένο μήνα να δημιουργήσει μια νέα κατηγορία. Ο Μακεμάκε ανήκει σε αυτή τη νέα κατηγορία των «πλουτωνοειδών» (plutoid), μαζί με τον Πλούτωνα και την Έριδα.\nΑναρτήθηκε από stelios στις 6:06 μ.μ. 0 σχόλια Links\nΕντοπίστηκε εξωπλανήτης σε τροχιά γύρω από άστρο\nΟι επιστήμονες εντόπισαν για πρώτη φορά έναν πλανήτη έξω από το ηλιακό μας σύστημα ο οποίος φαίνεται να βρίσκεται σε τροχιά γύρω από ένα αστέρι που μοιάζει με τον δικό μάς ήλιο.\nΟι περισσότεροι εξωπλανήτες που έχουν εντοπιστεί ως σήμερα περιφέρονται γύρω από καφέ νάνους, οι οποίοι είναι σκοτεινοί κι έτσι είναι πιο εύκολο για τους επιστήμονες να εντοπίσουν τα αντικείμενα αυτά. Ο νέος αυτός πλανήτης είναι τεράστιος, με μάζα περίπου οχτώ φορές εκείνης του Δία.\nΗ καναδική ομάδα που φωτογράφισε τον πλανήτη υποστηρίζει ότι το αστέρι γύρω από το οποίο κινείται αυτός μοιάζει πολύ με τον Ήλιο αλλά είναι νεότερο. Τρεις αστρονόμοι από το Πανεπιστήμιο του Τορόντο χρησιμοποίησαν το τηλεσκόπιο Gemini North του Μάουνα Κέα στη Χαβάη για να φωτογραφίσουν το νεαρό αστέρι 1RXS J160929.1-210524 και τον πλανήτη που το συντροφεύει.\nΤο αστέρι και ο «σύντροφός» του βρίσκονται περίπου 500 έτη φωτός από τη Γη. «Αυτή είναι η πρώτη φορά που βλέπουμε έναν πλανήτη σε τροχιά γύρω από ένα αστέρι σαν τον Ήλιο μας», είπε ο David Lafreniere του Πανεπιστημίου του Τορόντο για να συμπληρώσει: «Αν επιβεβαιώσουμε ότι αυτό το αντικείμενο είναι βαρυτικά συνδεδεμένο με το αστέρι, τότε αυτό θα αποτελέσει ένα σημαντικό βήμα προόδου».\nΟ πλανήτης βρίσκεται πολύ μακριά από το αστέρι του: περίπου 330 φορές την απόσταση ανάμεσα στη Γη και τον Ήλιο. Ο Δρ Matt Burleigh από το Πανεπιστήμιο του Λάιτσεστερ δήλωσε στο BBC: «Είναι μια πολύ καλή υποψηφιότητα για την πρώτη εικόνα ενός πλανήτη γύρω από ένα φυσιολογικό άστρο. Τώρα, η ομάδα πρέπει να κάνει περισσότερες παρατηρήσεις για να επιβεβαιώσει ότι τα δύο σώματα κινούνται μαζί μέσα στον χώρο».\nΟι αστρονόμοι δεν περίμεναν να βρουν έναν πλανήτη τόσο μακριά από το αστέρι του, και το γεγονός ότι το βρήκαν δημιουργεί ερωτήματα για τις μέχρι τώρα θεωρίες σχετικά με τον τρόπο δημιουργίας αστεριών και πλανητών. Μέχρι τώρα έχουν παρατηρηθεί πάνω από 300 εξωπλανήτες να περιφέρονται γύρω από μακρινά άστρα, σχεδόν όλοι όμως έμμεσα, μέσω της βαρυτικής επίδρασης που ασκούν.\nΕίναι πολύ δύσκολο να φωτογραφηθεί ένας εξωπλανήτης γιατί καθώς βρίσκεται κοντά στο άστρο του, σκεπάζεται από την έντονη λάμψη του. Οι εξωπλανήτες που έχουν παρατηρηθεί άμεσα, είτε περιφέρονται ελεύθερα στο διάστημα είτε περιφέρονται γύρω από καφέ νάνους, δηλαδή σχεδόν σβησμένα αστέρια.\nΑναρτήθηκε από stelios στις 5:59 μ.μ. 0 σχόλια Links\nΠρώτη αποστολή στη Σελήνη για την Ινδία\nΤην πρώτη της αποστολή στη Σελήνη εγκαινίασε την Τετάρτη (22/10) η Ινδία, ακολουθώντας το παράδειγμα της άλλης αναδυόμενης οικονομικά ασιατικής χώρας, της Κίνας.\nΌμως η Ινδία δεν θα έχει φωτογραφίες από το γνωστό «moonwalk», (τον «περίπατο» αστροναύτη στο φεγγάρι) όπως η Κίνα. αφού η ινδική αποστολή στο φεγγάρι δεν θα είναι επανδρωμένη.\nΣτόχος της διετούς αποστολής του σκάφους ονόματι Σαντραγιάν (που στα σανσκριτικά σημαίνει «σκάφος του φεγγαριού»)είναι η τρισδιάστατη χαρτογράφηση της Σελήνης και ειδικά των «σκοτεινών σημείων» της, η ανάλυση των πετρωμάτων, η ύπαρξη στοιχείων όπως νερό ή πάγος κ.α.\nΤο Σαντραγιάν εκτοξεύθηκε από το διαστημικό σταθμό στην Σριχαρικότα της Νότιας Ινδίας. Η ινδική διαστημική υπηρεσία σε ανακοίνωσή της σημειώνει ότι με την αποστολή «θα εξετάσει τα φυσικά χαρακτηριστικά της επιφάνειας της σελήνης σε βάθος», πράγμα που «θα μας δώσει βαθύτερη κατανόηση για τον πλανήτη Γη και τις καταβολές του». Προστίθεται επίσης ότι: «Προηγούμενες αποστολές δεν κατάφεραν να μας δώσουν μια πλήρη κατανόηση της Σελήνης και αυτός είναι ο λόγος που υπάρχει ακόμη επιστημονικό ενδιαφέρον». Το Σαντραγιάν θα «μοιραστεί» τα ευρήματα του με διαστημικές υπηρεσίες της ΕΕ, των ΗΠΑ (NASA) και της Βουλγαρίας.\nΜέχρι σήμερα αποστολές στο φεγγάρι έχουν πραγματοποιήσει οι ΗΠΑ – που είχε την πρωτιά στον «αγώνα της κατάκτησης του διαστήματος» την εποχή του Ψυχρού Πολέμου και η Ρωσία. Σημειώνεται ότι η Ρωσία ήταν πρώτη στην αποστολή σκαφών που τέθηκαν σε τροχιά γύρω από τη Σελήνη, αλλά ο Αρμστρονγκ ήταν εκείνος που πρώτος «πάτησε το πόδι του» στον πλανήτη. Αργότερα αποστολές στη Σελήνη πραγματοποίησαν η Ευρωπαϊκή Διαστημική Υπηρεσία, η Ιαπωνία και τελευταία η Κίνα.\nΗ Ινδία έχει δεχτεί κριτική για το κόστος της αποστολής που θα ανέλθει στα 80 εκατομμύρια δολάρια, αφού τα χρήματα θα μπορούσαν να καλύψουν στοιχειώδεις ανάγκες των πολιτών, που υποφέρουν σε πολλές περιοχές από πείνα, ανέχεια, κακές υποδομές και επιδημίες.\nΑναρτήθηκε από stelios στις 5:51 μ.μ. 0 σχόλια Links\nSignature Επικαιρότητα - Παγκόσμιο χωριό, Επιστήμη\nΤα πιο παράξενα ξενοδοχεία του κόσμου!\nΤο Ice Hotel βρίσκεται στη Σουηδία. Απλώνεται σε μια έκταση 6 χιλιάδων στρεμμάτων και αποτελεί το μεγαλύτερο παγωμένο ξενοδοχείο στον κόσμο. Ολες του οι εγκαταστάσεις, ακόμα και τα κρεβάτια, είναι φτιαγμένα από χιόνι και πάγο. Οι πελάτες, κοιμούνται μέσα σε θερμικό υπνόσακο, στο ειδικά σχεδιασμένο παγωμένο κρεβάτι, υπενδεδυμένο με δέρμα τάρανδου. Το πρωί, το προσωπικό του ξενοδοχείου σερβίρει ζεστό χυμό - για να ζεσταθούν τα κοκαλάκια - αφού η μέση θερμοκρασία μέσα στα δωμάτια είναι -8 βαθμοί Κελσίου. Οσο για το βραδάκι, όσοι δεν μπορούν να συνέλθουν από την παγωνιά, μπορούν να επισκεφτούν το μπαρ και να ζεσταθούν πίνοντας ένα ποτηράκι.\nΤο ξενοδοχείο είναι υπό κατασκευή, στα Νησιά Φίτζι και υπολογίζεται να λειτουργήσει στις αρχές του 2009. Οι επισκέπτες των νησιών θα έχουν την ευκαιρία να διαμείνουν υπό τη θάλασσα. Το ξενοδοχείο αυτό είναι «βυθισμένο» δέκα μέτρα κάτω από την επιφάνεια της θάλασσας και το 70% των σουιτών έχει ειδικές τζαμαρίες για να μπορεί ο επισκέπτης να έχει ατελείωτη θέα στο βυθό. Επίσης, με το πάτημα ενός κουμπιού, μπορεί κάποιος να ταΐσει τα ψάρια, ακόμα και τη νύχτα, εφόσον έχουν τοποθετηθεί προβολείς για καλύτερη ορατότητα. Οι τιμές είναι αυτό που λέμε απλησίαστες, καθώς η παραμονή για ένα δεκαήμερο, θα κοστίζει περίπου 15 χιλιάδες ευρώ.\nOld Jail Mount\nGreen Magic Treehouses\nΑναρτήθηκε από eleni στις 12:34 μ.μ. 2 σχόλια Links\nΠόσο γρήγοροι είστε με το ποντίκι;\nΈνα μικρό παιχνίδι για να δείτε πόσο γρήγοροι είστε με το… ποντίκι και φυσικά να περάσει λίγο η ώρα για όσους βαριούνται…\nΠεριμένω τα σκορ όσων το δοκιμάσουν. Εγώ αφού το έμαθα έκανα μέχρι 17 δευτερόλεπτα.\nΑναρτήθηκε από Κωνσταντίνος στις 8:58 μ.μ. 0 σχόλια Links\nΜούφες Μάρκες και Προϊόντα\nΑναρτήθηκε από Κωνσταντίνος στις 8:49 μ.μ. 0 σχόλια Links\nSignature Διάφορα, Ψυχαγωγία\nΘεωρείται η Μέκκα της τεχνολογίας και όμως κάνουν δεήσεις στο θεό για να απαλλάξει τους υπολογιστές τους από τους ιούς! Ο λόγος για την Ιαπωνία, τη χώρα της υψηλής τεχνολογίας, όπου απ’ ότι φαίνεται, προστασία από τους ιούς δεν παρέχουν μόνο οι προγραμματιστές…\nΟι πιστοί χρήστες μεταφέρουν τον υπολογιστή τους στο ναό του Τόκιο «Κάντα -Μιογίν Σίντο» και τον παραδίδουν στους ιερείς. Εκείνοι με τη σειρά τους, ζητούν από τους θεούς –μέσω πανάρχαιων τελετών - να βοηθούν και να προστατεύουν τον υπολογιστή.\nΟ συγκεκριμένος ναός βρίσκεται κοντά στην περιοχή Ακιχαμπάρα, η οποία αποκαλείται «παράδεισος της τεχνολογίας».\nΗ Σίντο είναι μια εγχώρια θρησκεία στην Ιαπωνία. Οι ναοί όπου λατρεύεται προσφέρουν προστασία στους πιστούς σε όλη τη ζωή τους και για οποιοδήποτε θέμα μέσα από τελετουργίες. Με μια μικρή αμοιβή, πραγματοποιούν δεήσεις για την προστασία των πιστών από διάφορα αντικείμενα, όπως για παράδειγμα αυτοκίνητα ή σπίτια.\nΑναρτήθηκε από stelios στις 7:36 μ.μ. 0 σχόλια Links\nSignature Υπολογιστής - Διαδίκτυο\nΠροετοιμασίες για το νέο MS Office\nH Microsoft θα ξεκινήσει σύντομα τις πρώτες δοκιμές για τη νέα έκδοση της σουίτας προγραμμάτων γραφείου.\nΣύμφωνα με τις πρώτες πληροφορίες που έχουν διαρρεύσει, το testing για την alpha έκδοση του νέου MS Office θα διαρκέσει από το Νοέμβριο έως το Δεκέμβριο.\nΗ νέα έκδοση έχει αυτή τη στιγμή την κωδική ονομασία Office 14 και, όπως μπορεί ο καθένας να μαντέψει, ο κολοσσός του Redmond δεν αφήνει το παραμικρό να φύγει προς τα έξω. Αυτό που μένει να δούμε είναι πότε θα αποφασιστεί η κυκλοφορία του νέου πακέτου προγραμμάτων.\nΑναρτήθηκε από stelios στις 7:34 μ.μ. 0 σχόλια Links\nΗ Logitech παρουσίασε κάμερες ασφαλείας\nΗ γνωστή εταιρία παρουσίασε εύκολες στην εγκατάσταση κάμερες που προσφέρουν ενημέρωση για ανίχνευση κίνησης μέσω email αλλά και οnline επόπτευση μέσω Internet.\nH Logitech παρουσίασε 2 μοντέλα καμερών για προσωπικό υπολογιστή που διαθέτουν αναλυτικές οδηγίες, στήνονται μέσα σε 15 λεπτά και προσφέρουν ασύρματη παρακολούθηση μέσω οποιουδήποτε PC με σύνδεση internet, αλλά και αυτοματοποιημένη αποστολή email ειδοποίησης όταν διαπιστωθεί κίνηση στο χώρο που παρακολουθείται.\nΤα 2 μοντέλα διατίθενται στην αγορά είτε ως starter pack (το βασικό σύστημα παρακολούθησης) είτε ως add-on κάμερες, που μπορούν να προστεθούν μετέπειτα στη εγκατάσταση. Τα βασικά πακέτα είναι το Logitech Indoor Video Security Master System και το Logitech Outdoor Video Security Master System. Αντίστοιχα, τα πακέτα επέκτασης είναι τα Logitech Indoor Add-On Camera και Logitech Outdoor Add-On Camera.\nΓια τη μέγιστη ευκολία εγκατάστασης τα συστήματα ασύρματης βιντεοσκόπησης ασφαλείας της Logitech χρησιμοποιούν την καινοτομική τεχνολογία HomePlug για σύνδεση και μετάδοση δεδομένων μέσω των υπαρχόντων καλωδιώσεων ηλεκτρικού ρεύματος. Το αποτέλεσμα είναι ότι μπορεί ο κάθε χρήστης μέσα σε 15 λεπτά να έχει εγκαταστήσει μια κάμερα ασφαλείας, χωρίς να χρειαστεί εξτρά καλωδιώσεις και πολύπλοκες δικτυακές ρυθμίσεις, σε 3 απλά βήματα: Εγκαθιστά το λογισμικό στον υπολογιστή του, συνδέει το δέκτη USB και μετά τοποθετεί την κάμερα οπουδήποτε στο χώρο. Η τεχνολογία HomePlug προσφέρει και κρυπτογράφηση δεδομένων, για ακόμη μεγαλύτερη ασφάλεια.\nΑμέσως μόλις εγκαταστήσετε μια ή περισσότερες κάμερες, μπορείτε να δείτε στο PC σας είτε ζωντανή είτε μαγνητοσκοπημένη εικόνα του χώρου. Οι «έξυπνες» κάμερες ανιχνεύουν την κίνηση στο χώρο και αμέσως καταγράφουν αρχεία βίντεο στον σκληρό δίσκο του υπολογιστή, επιτρέποντας την αναπαραγωγή και αρχειοθέτηση τους. Το λογισμικό είναι απλό και επιτρέπει εύκολη πλοήγηση και παραμετροποίηση κάθε λειτουργίας.\nAκόμη και όταν είστε εκτός του χώρου σας μπορείτε να έχετε το κεφάλι σας ήσυχο χάρις στις κάμερες ασφαλείας της Logitech. Αν ανιχνεύσουν κίνηση, μπορείτε να ρυθμίσετε το σύστημα ώστε να σας στείλει ένα μήνυμα συναγερμού είτε στο email σας είτε στο κινητό σας. Επίσης, μπορείτε με τον κωδικό σας να συνδεθείτε μέσω Internet με τον οικιακό σας υπολογιστή (π.χ. από τον υπολογιστή του γραφείου ή ένα κινητό τηλέφωνο με Windows Mobile λογισμικό) και να δείτε αμέσως βίντεο σε πραγματικό χρόνο από το χώρο σας.\nΑναρτήθηκε από stelios στις 7:31 μ.μ. 0 σχόλια Links\nΑπό τα Vista στα XP\nΣύμφωνα με έρευνα, το ένα τρίτο των χρηστών που αγόρασαν σύστημα που έφερε το νέο λειτουργικό της Microsoft, έσπευσαν μετά από λίγο να επιστρέψουν στην προηγούμενη έκδοση, αυτή των XP.\nΤο γεγονός πως η Microsoft έσπευσε να ανακοινώσει αρκετά νωρίς το επόμενο λειτουργικό της, ενώ τα Windows Vista δεν έχουν καταφέρει ακόμη να καθιερωθούν, είναι αξιοσημείωτο για την ιστορία της εταιρίας του Redmond. Όπως αντιλαμβάνεται κανείς, η τελευταία πρότασή της δεν απέφερε τα αναμενόμενα, κυρίως γιατί οι χρήστες δεν αγκάλιασαν τα Vista.\nΌπως αποδεικνύει έρευνα αμερικάνικης εταιρίας, το 35% των υπολογιστών που αγοράστηκαν με την τελευταία έκδοση του λειτουργικού, μετά από ελάχιστο χρονικό διάστημα μετατράπηκαν σε XP PCs, αφού οι κάτοχοί τους αποφάσισαν να επιστρέψουν στη δημοφιλέστερη έκδοση.\nΑναρτήθηκε από stelios στις 7:28 μ.μ. 0 σχόλια Links\nWidescreen LCD: 90% της αγοράς μέχρι το 2011\nΗ επέκταση της εγκατεστημένης βάσης των widescreen LCD οθονών είναι το μέλλον σύμφωνα με τη NEC, αφού σε πρόσφατη έρευνα της εταιρείας αναφέρεται ότι το 90% των panels που θα χρησιμοποιούνται μέχρι τα τέλη του 2010 θα είναι widescreen.\nH Birgit Sommerer, υπεύθυνη marketing του ευρωπαϊκού τμήματα της NEC, δήλωσε πως ήδη το 50% των παραγγελιών που λαμβάνει η εταιρεία είναι wide-format LCDs.\nΣύμφωνα με τις εκτιμήσεις, οι προσφερόμενες 4:3 οθόνες τα επόμενα χρόνια θα είναι αρκετά λιγότερες σε αριθμό, ενώ είναι πασιφανές ότι και οι τωρινοί χρήστες σύντομα θα προχωρήσουν στην ανάλογη αναβάθμιση.\nΑναρτήθηκε από stelios στις 7:24 μ.μ. 0 σχόλια Links\nΕπέκταση ζωής για τα Windows XP\nΗ Microsoft αποφασίζει μετά από συνεχής πιέσεις να συνεχίσει να επιτρέπει την πώληση νέων PCs με Windows XP.\nΑν και οι μεγαλύτεροι κατασκευαστές ηλεκτρονικών υπολογιστών δεν μπορούν να προσφέρουν πλέον Windows XP με τα νέα τους συστήματα και αντ’ αυτού παρέχουν τα Windows Vista στις εκδόσεις Business και Ultimate, φαίνεται πως τα πράγματα θα αλλάξουν.\nΗ επιλογή για το λειτουργικό που θα παρέχεται, από το χρήστη, θα έπρεπε να τερματιστεί στις 31 Ιανουαρίου, ωστόσο η Microsoft δεσμεύτηκε πως θα επιτρέψει την αγορά των XP με νέα PCs μέχρι και τις 31 Ιουλίου. Ακόμη και από αυτή την κίνηση, είναι εμφανές πως το προηγούμενο λειτουργικό σύστημα είναι πιο αποδεκτό από το κοινό σε σχέση με τα Vista και είναι λογικό πως η αμερικάνικη εταιρία δε θα σταματήσει άμεσα να το υποστηρίζει.\nΑναρτήθηκε από stelios στις 7:22 μ.μ. 0 σχόλια Links\nΙδέες για να νιώσετε καλύτερα\nΗ δυστυχία δε διαρκεί\nΤα αρνητικά συναισθήματα διαρκούν λιγότερο απ' όσο φαντάζεστε. Αυτό απέδειξε μια πρόσφατη μελέτη. Σε μια ομάδα ατόμων είχε ανακοινωθεί πως πάσχουν από τον ιό HIV, ο οποίος προκαλεί το Έιτζ. Η Ντανίλ Ζίλμπε, ψυχολόγος στο Χάρβαρντ, απέδειξε ότι πέντε βδομάδες μετά τη διάγνωση το χιούμορ τους είχε βελτιωθεί περισσότερο απ' όσο νόμιζαν οι ίδιοι. Προκειμένου να ξεπεράσει τις αντιξοότητες, το μυαλό βασίζεται σε μια σειρά λογικών χειρισμών της κρίσης -ορθολογική σκέψη, δικαιολογίες, λογική αυτοσυντήρησης- που του επιτρέπουν να ξεπεράσει τις δύσκολες περιόδους.\nΔώρο ζωής είναι το γέλιο. Λειτουργεί σαν βαλβίδα ασφαλείας, διευρύνει\nτην ενέργεια στο σώμα και το νου και μας επιτρέπει να βλέπουμε τα\nπροβλήματα μας με άλλο μάτι. Ταυτόχρονα, είναι ένα γιατρικό που, όπως\nαπέδειξαν μελέτες, επιδρά στο ανοσοποιητικό σύστημα, χαλαρώνει το διάφραγμα, αναζωογονεί το πεπτικό σύστημα και βοηθά το κυκλοφορικό. Έχει δειχθεί ακόμη ότι τα μωρά που θηλάζουν από μητέρες με χιούμορ έχουν λιγότερα αναπνευστικά προβλήματα!\nΓια να είστε ευτυχισμένοι πρέπει να παραδεχτείτε ότι πράγματι το θέλετε. Πρέπει να μάθετε να εκτιμάτε τα θετικά, χωρίς να τα θεωρείτε δεδομένα. "Ο καθένας από μας είναι τόσο ευτυχισμένος όσο πιστεύει πως είναι", έλεγε ένας φιλόσοφος. Είσαι υγιής; Έχεις καλούς φίλους; Μια σίγουρη δουλειά; Όμορφα και έξυπνα παιδιά; Επικρατεί ομόνοια στην οικογένειά σου; Κάνε μια λίστα με όλα τα θετικά στοιχεία της ζωής σου και εκτίμησέ τα. Μάθε να παραμερίζεις τα επώδυνα και κενά πράγματα. Αν συνεχίζεις να τα σκέφτεσαι τα μεγαλοποιείς και χάνεις την ευτυχία σου. Ο ευτυχισμένος βλέπει πάντα το ποτήρι μισογεμάτο.\nΑυτή είναι η ευτυχία\nΟυσιαστικά και μόνο το γεγονός πως ζούμε θα έπρεπε να μας κάνει ευτυχισμένους. Είναι ένα προνόμιο που μας στηρίζει ακόμα κι όταν όλα φαίνονται πως έχουν χαθεί. Αυτό απέδειξε ο Τζον Ντάιμοντ, δημοσιογράφος της αγγλικής ημερήσιας εφημερίδας The Observer, 47 χρονών, ο οποίος είχε όγκο στον εγκέφαλο σε τελικό στάδιο και του είχαν δώσει μόνο δύο μήνες ζωής. Τον Ιανουάριο του 2001 έγραψε: "Όταν έχεις τόση λίγη ζωή μπροστά σου, τι είναι η ευτυχία; Να αγαπάς και να αγαπιέσαι, να κάνεις το σωστό και να σε θυμούνται με αγάπη όταν δε θα υπάρχεις. Ευτυχία είναι να διαβάζεις την εφημερίδα σου το πρωί της Κυριακής, να θυμώνεις επειδή έχεις διαφορετικές απόψεις. Το κολατσιό που μόλις έφαγες και το βραδινό που περιμένεις να γευτείς. Είναι οι ευγενικές πράξεις που δέχεσαι τυχαία από τους άλλους, οι οποίες υπερνικούν τις κακές και αγενείς πράξεις μ' έναν τρόπο μαγικό. Γιατί είμαι ευτυχισμένος; Γιατί είμαι ζωντανός. Εσείς δεν είστε ευτυχισμένοι; Φυσικά και είστε. Αυτή είναι η ευτυχία, εδώ και τώρα. Χαρείτε τη!".\nΑναρτήθηκε από stamatina στις 11:36 π.μ. 1 σχόλια Links\nΟι Ρούνοι ή Ρούνες, ανάλογα με τον συγγραφέα, είναι το αλφάβητο των βορείων λαών, των τευτονικών λαών και κατά πολλούς, αυτό των Βίκινγκς.\nΗ ίδια η λέξη, Ρούνος, προέρχεται από το «ρου»που σημαίνει «μυστικό», ή «ψίθυρος». Η παράδοση της γνώσης ήταν προφορική και μετεδίδετο από ιερέα σε ιερέα της εποχής. Η χρήση των συμβόλων, βοηθούσε στην απομνημόνευση της σοφίας αυτής. Μετά των εκχριστιανισμό των βορείων λαών, ορισμένοι καλόγεροι πήραν την ρουνική γραφή και την μετέτρεψαν σε αλφάβητο, παραβλέποντας εσκεμμένα την μυστική ερμηνεία των ρούνων. Αυτό συνέβη περίπου τον 11ο αιώνα μ.Χ. Κάποια ποιήματα και γραπτά εκείνης της εποχής, μας προσφέρουν στοιχεία της σοφίας των βορείων λαών της Ευρώπης, αλλά δυστυχώς όχι όλα τα μυστικά.\nΜέσα στα διάφορα έπη, διαπιστώνουμε τη μεγάλη δύναμη των ρούνων και την πίστη των τευτονικών λαών. Παρά τους διωγμούς και την σκληρότητα απέναντι σε κάθε παλιά γνώση, ο λαός της υπαίθρου δεν έπαψε να συντηρεί όσα απέμειναν και να τα ασκεί κρυφά, σαν τελετουργίες. Η παγανιστική παράδοση, λοιπόν, διατηρήθηκε και έφθασε μέχρι τις μέρες μας. Η τελευταία χώρα που διατηρούσε φανερά την χρήση των ρούνων, ήταν η Ισλανδία, όπου και απαγορεύτηκε το 1639. Όμως, αν και είχαν τον φόβο του χριστιανικού ιερατείου, καθώς η ρουνική παράδοση δεν είχε οργανωμένη θρησκεία, παρά μόνον σαμάνους, κρυφά συνέχισε να μεταδίδει τη γνώση αυτή.\nΟι ρούνοι άρχισαν να έρχονται στο προσκήνιο από γερμανούς αποκρυφιστές και τα τελευταία χρόνια παίρνουν την θέση που τους αξίζει. Από το 1973, στην Ισλανδία, τελευταίο προπύργιο του καιρού των διώξεων από τους χριστιανούς ιερείς, η βόρεια θρησκεία είναι αναγνωρισμένη και ισότιμη με τη χριστιανική. Οι οπαδοί της συνεχώς πληθαίνουν.\nΤο ρουνικό αλφάβητο ονομάζεται «Φούθαρκ», από την ονομασία των πρώτων γραμμάτων του. Υπάρχουν τρία είδη: το αρχαίο, το γερμανικό και το αγγλοσαξονικό. Όπως είναι κατανοητό, το αρχαίο είναι η βάση για τα δύο επόμενα. Αποτελείται από 24 γράμματα ή σύμβολα. Το γερμανικό έχει 22 σύμβολα και το αγγλοσαξονικό 33. Δεν είναι προεκτάσεις ή μειώσεις γραμμάτων, αλλά ανάγκες φωνητικές των λαών που το χρησιμοποιούσαν. Αλλά, είναι γνωστό, πως και στις δύο νεώτερες εκδοχές, οι σαμάνοι στις τελετουργίες χρησιμοποιούσαν το αρχαίο.\nΚάθε Ρούνος έχει το όνομα ενός ζώου, αντικειμένου, φυσικού φαινομένου ή ακόμα και Θεού. Είναι η αλληγορία μίας βασικής συμπαντικής δύναμης. Οι συμβολισμοί που την ακολουθούν, συνδυάζονται με το μήνυμα που μεταφέρει ο Ρούνος. Το Πάνθεον των θεών του βορρά είναι ενεργό. Όλοι οι σημαντικοί θεοί και οι ιδιότητές τους, μας περιμένουν : Ο Οντιν, θεός όλων των θεών, κάτι σαν τον ελληνικό Δία, αλλά με πνεύμα οξύτατο, μύηση την οποία απέκτησε με προσωπική του θυσία. Ο Θωρ, μεγαλύτερος γιος του Οντιν, με το φημισμένο του όπλο, το τεράστιο σφυρί, το οποίο ήταν και σύμβολο προστασίας, κάτι σαν τον χριστιανικό σταυρό. Η Σίφ, γυναίκα του Θωρ και προστάτιδα του θερισμού. Ο Φρίγγα, γυναίκα του Οντιν και προστάτιδα της μητρότητας. Η Φρέγια, θεά του έρωτα. Ο Φρέι, θεός της γονιμότητας κι αδελφός της Φρέγια. Ο Νιορντ, θεός θαλασσινός σαν τον Ποσειδώνα. Η Νέρθους, η Γαία, η Μεγάλη Μητέρα. Ο Χάιμνταλ, προστάτης των φυλάκων. Ο Μπάλντερ, ο νεότερος γιος του Οντιν, θεός της ευγλωττίας. Ο Τιρ, θεός της τιμής και της σωφροσύνης στη μάχη. Ο Φορσέτι, θεός της δικαιοσύνης. Ο Λόκι, θεός του κακού και της φωτιάς. Οι Νόρνες, κάτι αντίστοιχο με τις ελληνικές τρεις Μοίρες. Η Σολ, θεά του Ήλιου. Ο Μάνι, θεός της Σελήνης.\nΗ κατασκευή των Ρούνων\nΑν και υπάρχουν έτοιμα πακέτα με ρούνους, είτε σε χαρτί, είτε σε ξύλο, συνίσταται, να προσπαθήσει ο καθένας να κατασκευάσει το δικό του σετ. Μπορεί να κόψει τεμάχια από ένα κλαδί, ή να βρει βότσαλα της θάλασσας και να ζωγραφίσει επάνω τα σύμβολα. Σίγουρα, η προσωπική επαφή με το σετ είναι πιο ισχυρή.\nΡούνοι και μαντεία\nΣτα διάφορα εγχειρίδια, υπάρχουν απλοί και σύνθετοι τρόποι για το ρίξιμο των Ρούνων. Σε βιβλία, το οποία διαθέτουν πλούσιο υλικό, υπάρχουν τα γενικά χαρακτηριστικά των ρούνων, η γενική ερμηνεία, η προσωπική, η οικονομική και η ερμηνεία στην υγεία. Πολλές φορές, οι ρούνοι συνδέονται με κάποιο πρόσωπο που περιγράφουν. Αν πέσουν με την όρθια όψη τους είναι ευοίωνοι, αν πέσουν με την ανάποδη θεωρούνται δυσοίωνοι. Ωστόσο, υπάρχουν και ρούνοι που διαβάζονται το ίδιο κι από τις δύο πλευρές.\nΜία σύντομη ερμηνευτική εκδοχή\nΑναφέρομαι σ αυτή τη παράγραφο, με την λέξη «εκδοχή», καθώς οι Ρούνοι είναι ένα σοβαρό κι ενδιαφέρον σύστημα μαντικής, με μακρά παράδοση σε σοφία, που δεν μας επιτρέπει η χώρος του άρθρου να αναφερθούμε, παρά επιγραμματικά. Ο ενδιαφερόμενος μπορεί να βρει ελληνική και ξένη βιβλιογραφία πάνω στους Ρούνους και να μελετήσει σε βάθος τα σύμβολα και τους συνδυασμούς.\nΟφείλω να αναφερθώ σε ένα αξιόλογο βιβλίο στην ελληνική βιβλιογραφία, γραμμένο από τον Θωμά Μαστακούρη, με τίτλο «Ρούνοι», που κυκλοφορεί από τις εκδόσεις «Δίδυμοι». Μετά από προσωπική μου έρευνα σε ξένα κι ελληνικά έντυπα, είναι από τα πληρέστερα και γραμμένο με σεβασμό και αγάπη. Θα το συνιστούσα ανεπιφύλακτα.\nΠριν ξεκινήσουμε με τα 24 γράμματα που έχουμε και στο σκίτσο μας, θα αναφερθώ στον πρώτο Ρούνο, τον κενό (χωρίς σχέδιο), ο οποίος συμβολίζει το Κάρμα. Λέγεται «Γουίρντ».\nΑκολουθούν οι Ρούνοι:\n1  Φέοχ : αφθονία, πλούτος\n2 - Ουρ : ξαφνική αλλαγή και προσπάθεια\n3 - Θορν : δύναμη της προστασίας\n4 - ʼνζουρ: σοφία κι επικοινωνία\n5  Ραντ : μετακινήσεις\n6  Κεν : ελπίδα για ξεπέρασμα εμποδίων, μέσα από δράση\n7  Γκιφού : ένωση, συνεργασία\n8  Γουίν : χαρά κι ευτυχία\n9 - Χάγκαλ : καταστροφή κι επαναδημιουργία\n10- Νιντ : καθυστέρηση\n11- Ις : πάγος, παγιωμένη, στάσιμη κατάσταση\n12- Γιάρα : δύναμη του νόμου\n13- Υρ : αλλαγή προς το καλύτερο\n14- Πέορθ : τύχη, κάτι που αποκαλύπτεται\n15- Έολχ : προστασία από αρνητικές δυνάμεις, νέοι ορίζοντες\n16- Σίγκελ : ιερός ηλιακός τροχός, φως στην αλήθεια, δύναμη κι επιτυχία\n17- Τιρ : ορμή και πολεμική διάθεση, ενεργητικότητα\n18- Μπέοργκ : σύλληψη, υλοποίηση, ευφορία\n19- Έοχ : αλλαγή προς το καλύτερο\n20- Μαν : αλληλεξάρτηση μεταξύ ανθρώπων και κοινωνίας\n21- Λάγκου : δύναμη του υποσυνειδήτου\n22- Ίνγκ : δύναμη της ολοκλήρωσης\n23- Ντάεγκ : ανάπτυξη και νέες προοπτικές\n24- Όθελ : οικογενειακή περιουσία, ηλικιωμένα άτομα\nΗ ερμηνεία σε αντίστροφη θέση, έχει το αντίθετο νόημα.\nΗ ιστορία των Ρούνων και το φιλοσοφικό τους σύστημα είναι κάτι που αξίζει να μελετηθεί, από κάθε αναζητητή της γνώσης. Ιδιαίτερα, όμως, από εμάς τους Ευρωπαίους, καθώς η παράδοση αυτή έρχεται πιο κοντά στην ιδιοσυγκρασία μας, από συστήματα μαντικής που είναι από περιοχές εκτός Ευρώπης. Παράλληλα, θα γνωρίσουμε και την παράδοση και την πολιτιστική κληρονομιά των βορείων λαών.\nΑναρτήθηκε από tonia στις 10:49 μ.μ. 0 σχόλια Links\nΤο τρένο της ζώης....\nΤο τρένο της Ζωής....ενας προορισμός με πολλά ευχάριστα και δυσάρεστα...Μπορούμε άραγε να ταυτίσουμε τη ζωή με ένα κοινό τρένο ή είναι κάτι παραπάνω?\nΕπιβιβάζεσαι συχνά και αποβιβάζεσαι, υπάρχουν ατυχήματα,\nσε μερικές στάσεις ευχάριστες εκπλήξεις\nκαι βαθιά λύπη σε άλλες\nΌταν γεννιόμαστε. Είναι τα αδέρφια μας, οι φίλοι μας\nκι αυτοί οι υπέροχοι άνθρωποι που αγαπάμε και επιβιβαζόμαστε στο τρένο,\nσυναντάμε ανθρώπους, για τους οποίους πιστεύουμε ότι θα μας συνοδεύουν σε όλη τη διάρκεια του ταξιδιού: τους γονείς μας.\nΩστόσο επιβιβάζονται άλλα άτομα, που θα αποδειχθούν πολύ σημαντικά για μας.\nΕίναι τα αδέρφια μας, οι φίλοι μας\nκι αυτοί οι υπέροχοι άνθρωποι που αγαπάμε.\nΜερικά από τα άτομα που επιβιβάζονται, βλέπουν το ταξίδι σαν ένα μικρό περίπατο\nΥπάρχουν πάλι άλλοι στο τρένο,\nπου είναι πάντα εκεί και έτοιμοι να βοηθήσουν αυτούς που τους χρειάζονται.\nΚάποιοι αφήνουν στην αποβίβαση μία αιώνια λαχτάρα.\nΜερικοί ανεβαίνουν και κατεβαίνουν ξανά κι εμείς, δεν τους έχουμε καν αντιληφθεί\nΜας εκπλήσσει, ότι μερικοί από τους επιβάτες,\nπου αγαπάμε περισσότερο,\nκάθονται σε κάποιο άλλο βαγόνι\nκαι μας αφήνουν να κάνουμε μόνοι αυτό το κομμάτι του ταξιδιού.\nκαι δεν μπαίνουμε στον κόπο\nνα τους ψάξουμε\nγιατί η θέση στην πλευρά τους είναι ήδη κατειλημμένη..\nΔεν πειράζει, έτσι είναι το ταξίδι: γεμάτο προκλήσεις, όνειρα, φαντασία, ελπίδες και αποχαιρετισμούς…\n....αλλά χωρίς επιστροφή.\nΤο μεγάλο μυστήριο του ταξιδιού είναι\nότι δεν ξέρουμε πότε θα αποβιβαστούμε οριστικά,\nόπως επίσης ελάχιστα ξέρουμε για το πότε θα αποβιβαστούν οι συνταξιδιώτες μας, ούτε καν για εκείνον που κάθεται ακριβώς δίπλα μας.\nΠιστεύω ότι θα στενοχωρηθώ\nόταν κατέβω για πάντα από το τρένο..... Ναι, αυτό πιστεύω.\nΟ χωρισμός από μερικούς φίλους που συνάντησα κατά τη διάρκεια του ταξιδιού\nθα είναι οδυνηρός.\nΘα είναι πολύ λυπηρό να αφήσω μόνους τους αγαπημένους μου.\nΑλλά έχω την ελπίδα,\nπως κάποτε θα φτάσουμε στον κεντρικό σταθμό\nκι έχω την αίσθηση\nότι θα τους ξαναδώ να έρχονται με αποσκευές, τις οποίες δεν είχαν ακόμα στην επιβίβαση..\nΑς προσπαθήσουμε να αφήσουμε κατά την αποβίβαση μια κενή θέση πίσω μας, η οποία θα αφήσει νοσταλγία και όμορφες αναμνήσεις σ’ αυτούς που συνεχίζουν το ταξίδι.Πολλές φορές υπάρχει το άσχημο 'timing' αυτό όμως δε σημαίνει απολύτως τίποτα...\nΤι λέτε μοιάζει η ζωή σαν αυτό το ταξίδι?\nΑναρτήθηκε από tonia στις 10:18 μ.μ. 0 σχόλια Links\nΜε ποιόν από τους παρακάτω μισθούς ταιριάζει ο δικός σου;\nΟ μισθός Δίαιτα:\nΣε κάνει να τρως κάθε φορά λιγότερο.\nΟ Μισθός Ατλαντίδα:\nΥπάρχουν αμφιβολίες για την ύπαρξη του.\nΟ Μαγικός μισθός:\nΕξαφανίζεται ως δια μαγείας.\nΟ μισθός Καταιγίδα:\nΔεν ξέρεις πότε θα έρθει, και πόσο θα κρατήσει.\nΟ μισθός Black Humor:\nΌταν τον δεις, γελάς για να μην κλάψεις.\nΟ μισθός Ανήμπορος:\nΣε αφήνει στα κρύα του λουτρού όταν τον χρειάζεσαι.\nΟ μισθός Έβερεστ:\nΠοτέ δεν πρόκειται να κουνηθεί από τη θέση του…\nΑναρτήθηκε από Κωνσταντίνος στις 7:15 μ.μ. 0 σχόλια Links\nΗ Microsoft έδωσε άλλους έξι μήνες παράταση στην δυνατότητα μεταβάσης από τα Vista στα XP\nΠαράταση ζωής 6 μηνών στα Windows XP δίνει η Microsoft. Με ανακοίνωση της την Παρασκευή επιβεβαίωσε τις φήμες και έτσι οι κατασκευαστές υπολογιστών θα μπορούν να δίνουν στους πελάτες τους την δυνατότητα μετάβασης από τα Windows Vista Ultimate ή Business στα XP Professional έως την 31η Ιουλίου 2009. Η προηγούμενη καταληκτική ημερομηνία ήταν η 31η Ιανουαρίου 2009. Η δυνατότητα αυτή παρέχεται με ένα recovery CD Windows XP.\nΗ ανακοίνωση έρχεται παράλληλα με την νέα διαφημιστική καμπάνια, σε παγκόσμιο επίπεδο, για την προώθηση των Vista που θα στοιχίσει 300 εκατομμύρια δολάρια. Την ίδια στιγμή φήμες αναφέρουν πως μέσα στους επόμενους 12 έως 18 μήνες θα γίνει η πρώτη παρουσίαση των Windows 7, του νέου λειτουργικού συστήματος της Microsoft.\nΟι φήμες αυτές επιβεβαιώνονται κατά έναν τρόπο από πληροφορίες που αναφέρουν πως θα δοθεί και νέα παράταση, πέραν της 31ης Ιουλίου. Κάτι που ίσως να σημαίνει πως η Microsoft θέλει να καταστήσει πιο εύκολη την μετάβαση από τα XP στα Windows 7 προσπερνώντας τα Vista.\nΥπενθυμίζεται πως η Microsoft επιτρέπει ακόμα την πώληση Windows XP Home Edition σε φθηνούς υπολογιστές (netbooks και sub-netbooks).\nΑναρτήθηκε από Κωνσταντίνος στις 9:36 μ.μ. 0 σχόλια Links\nΘέλετε να δείτε πως ήταν ένα site μερικά χρόνια πριν; Το Wayback Machine είναι μία εφαρμογή του Internet Archive και σας επιτρέπει να κάνετε search και να βρείτε πως ήταν ένα site στο Internet πριν από μερικές μέρες, μήνες ή και χρόνια. Πάρα πολύ χρήσιμη εφαρμογή!\nΕγώ για αρχή δοκίμασα το google.com …\nGoogle Dec 02, 1998\nΚαι μετά λέω δε δοκιμάζω και ένα site πιο “πλούσιο” σε περιεχόμενο…\nNasa Dec 12, 1998\nΕίχα ξεχάσει να δώσω το link για το site...\nΕδώ είναι λοιπόν www.archive.org\nΑναρτήθηκε από Κωνσταντίνος στις 8:57 μ.μ. 0 σχόλια Links\nΤο πρώτο expansion του Spore\nΣύμφωνα με την ιστοσελίδα Amazon στις 18 Νοεμβρίου θα εκδοθεί το πρώτο expansion του Spore\nΔεδομένης της ιστορίας που έχει η EA σχετικά με την πληθώρα των expansions για το franchise The Sims, ήταν απόλυτα φυσιολογικό να δούμε πως θα ακολουθήσει παρόμοια στρατηγική με το -παρόμοιου ύφους- Spore. Αυτή η εύλογη πρόβλεψη φαίνεται πως επαληθεύεται πολύ νωρίτερα από ό,τι περιμέναμε καθώς το γνωστό ηλεκτρονικό κατάστημα Amazon έχει προσθέσει στη λίστα των προϊόντων του το -πρωτοεμφανιζόμενο- Spore Cute And Creepy Parts Pack, το οποίο -σύμφωνα με την εν λόγω ιστοσελίδα- θα είναι διαθέσιμο από τις 18 Νοεμβρίου. Οποιαδήποτε λεπτομέρεια για το υλικό που θα φέρει δεν έχει γίνει γνωστή, εντούτοις μπορούμε να υποθέσουμε ότι θα επικεντρώνεται στα πρώτα στάδια του τίτλου όπου έχουμε ακόμα τη δυνατότητα να διαμορφώνουμε τη μορφολογία του πλάσματός μας.\nΑναρτήθηκε από Κωνσταντίνος στις 8:36 μ.μ. 0 σχόλια Links\nΜυρμήγκια 120 εκατομμυρίων ετών\nΤο αρχαιότερο είδος μυρμηγκιού που κατοικεί στον πλανήτη ανακάλυψαν επιστήμονες από το γερμανικό πανεπιστήμιο της Καρλσρούης, στα τροπικά δάση του Αμαζονίου.\nΤο μυρμήγκι ονομάζεται «Martialis heureka» και θεωρείται ότι βρίσκεται στη γη, στην ίδια μορφή, εδώ και 120 εκατομμύρια χρόνια. «Martialis» ονομάστηκε πιθανώς, λόγω του «επιθετικού» του χαρακτήρα και του γεγονότος ότι έχει πολύ μακριές δαγκάνες. «Heureka» (πρόκειται για το ελληνικό αρχιμήδειο «εύρηκα») επειδή οι επιστήμονες το ανακάλυψαν κατά λάθος ψάχνοντας μύκητες.\nΤα συγκεκριμένα μυρμήγκια, έχουν μήκος 3 χιλιοστά, είναι χλωμά στο χρώμα, ζουν κάτω από τη γη, είναι τυφλά και έχουν επιμηκυμένες δαγκάνες. Επίσης διαθέτουν κεντρί.\nΟ βιολόγος Manfred Verhaagh από το πανεπιστήμιο της Καρλσρούης δήλωσε στο Reuters ότι η ανακάλυψη του είδους αυτού είναι «η πιο θεαματική ανακάλυψη της 26χρονης καριέρας του».\nΟι επιστήμονες του πανεπιστημίου είχαν ξαναβρεί ένα αγνώστου ταυτότητας μυρμήγκι στα τροπικά δάση του Αμαζονίου το 2003. Δυστυχώς όμως λόγω ατυχήματος στο εργαστήριο το μερμήγκι «ξεράθηκε» και έγινε ακατάλληλο για έρευνα. Πέρυσι, η ομάδα ξαναβρέθηκε στην περιοχή ερευνώντας μύκητες, όταν κατά λάθος «έπεσαν πάνω» στο μυρμήγκι, το οποίο ονόμασαν «Martialis heureka».\nΟ «martialis» μοιάζει πολύ με μικρή σφήκα και η ηλικία του διαπιστώθηκε μέσω τεστ DNA, με γενετικό υλικό από το πόδι του. Σύμφωνα με το Reuters, η προηγούμενη φορά που ανακαλύφθηκε νέο είδος μυρμηγκιού ήταν το 1923.\nΑναρτήθηκε από stelios στις 12:18 μ.μ. 0 σχόλια Links\nΚωδικοποιημένο μυστικό στο DNA της πατάτας\nΤρώγεται με πολλούς διαφορετικούς τρόπους, τηγανιτή, βραστή, ψητή στο φούρνο ή στα κάρβουνα…ο λόγος για τη solanum tuberosum, την αγαπημένη σε όλους πατάτα!\nΜε σκοπό να σπάσουν το γενετικό κώδικα της πατάτας, μια ομάδα επιστημόνων από 13 χώρες του κόσμου έχει συγκεντρωθεί στην Ολλανδία, όπου εδρεύει το Κονσόρτσιουμ Καταγραφής του Γονιδιώματος της Πατάτας, και σχεδιάζει να ολοκληρώσει την εργασία της μέχρι το 2010, οπότε και θα δημοσιεύσει τα αποτελέσματά της.\nΣε μια εποχή παγκόσμιας επισιτιστικής κρίσης και προβλημάτων από τις κλιματικές αλλαγές, η προσπάθεια των επιστημόνων να αποκωδικοποιήσουν τα 12 χρωμοσώματα, που βρίσκονται κρυμμένα στο DNA της πατάτας, στοχεύει στο να βοηθήσει τους καλλιεργητές φυτών να μπορούν να δημιουργήσουν νέους σπόρους ανθεκτικούς στην ξηρασία, τις υψηλές θερμοκρασίες και τις ασθένειες.\n"Θα μπορέσουμε να σχεδιάσουμε σπόρους πιο αποτελεσματικά, αφού μάθουμε με ακρίβεια ποιο γονίδιο κάνει τι", δήλωσε στο Ρόιτερς η Gisella Orjeda, καθηγήτρια βιολογίας στο πανεπιστήμιο Cayetano Heredia της Λίμα του Περού.\nΣύμφωνα με τους ερευνητές, εάν καταφέρουν να βρουν την ακριβή αλληλουχία της άσπρης πατάτας, στη συνέχεια θα προσπαθήσουν να εντοπίσουν τα γονίδια τοπικών και άγριων ειδών πατάτας, που υπολογίζονται περίπου στα 2.000 είδη σε όλον τον κόσμο…\nΟ γευστικός βολβός της πατάτας -γνωστός και ως γεώμηλο- ξετρέλανε τους Ευρωπαίους, όταν τον 16ο αιώνα εισήχθη στη γηραιά ήπειρο από την νότια Αμερική, όπου ήδη καλλιεργούνταν για περισσότερα από 3.000 χρόνια.\nΣτις μέρες μας η καλλιέργεια της πατάτας είναι η τρίτη σημαντικότερη διεθνώς μετά το σιτάρι και το ρύζι, ενώ ο Παγκόσμιος Οργανισμός Τροφίμων έχει ανακηρύξει το 2008 ως «Έτος Πατάτας», διοργανώνοντας και σχετική καμπάνια με στόχο την ανάδειξη της σημασίας της καλλιέργειάς της, καθώς μπορούσε να αποτελέσει ένα αντίδοτο κατά της πείνας των υπανάπτυκτων περιοχών του κόσμου.\nΑναρτήθηκε από stelios στις 12:00 μ.μ. 0 σχόλια Links\nΠαγιδευμένο μεθάνιο στην Αρκτική απειλεί τον πλανήτη\nΕκατομμύρια τόνοι μεθανίου απελευθερώνονται στην ατμόσφαιρα από τις "καμινάδες" που δημιουργούνται στο υποθαλάσσιο στρώμα πάγου της Αρκτικής. Πρόκειται για αέριο, 20 φορές πιο επικίνδυνο από το διοξείδιο του άνθρακα, όπως αποκαλύπτει έρευνα σουηδικής επιστημονικής ομάδας.\nΑπό το 2003 άρχισαν να εμφανίζονται "θερμά σημεία" μεθανίου, ωστόσο οι φυσαλίδες του αερίου, που εντοπίστηκαν πριν από λίγες ημέρες στις βόρειες ακτές της Ρωσίας, οδήγησαν τους ερευνητές Πανεπιστημίου της Στοκχόλμης στη διαπίστωση ότι το δηλητηριώδες αέριο ανεβαίνει στην επιφάνεια της θάλασσας και διαχέεται στην ατμόσφαιρα.\nΟι επιστήμονες θεωρούν ότι το υποθαλάσσιο στρώμα πάγου, που λειτουργούσε ως "πώμα" έχει αρχίσει να λιώνει, με αποτέλεσμα να απελευθερώνεται το μεθάνιο από τις υπόγειες αποθήκες, που είχαν σχηματιστεί από την τελευταία περίοδο της εποχής των παγετώνων.\n«Το μεθάνιο απελευθερώνεται με τέτοιους ρυθμούς που δεν προλαβαίνει να διαλυθεί στο νερό και εμφανίζεται υπό τη μορφή φυσαλίδων στην επιφάνεια της θάλασσας» δήλωσε στην εφημερίδα "Independent" ένας από τους επικεφαλής της έρευνας, ο καθηγητής Όργιαν Γκούσταφσον.\nΗ έρευνα της επιστημονικής ομάδας πραγματοποιήθηκε σε εκτάσεις που καλύπτουν εκατοντάδες τετραγωνικά χιλιόμετρα. Σε αυτή την ανωμαλία στην ανατολική Σιβηρία οφείλεται, κατά τους επιστήμονες, η ταχεία αύξηση της θερμοκρασίας στον πλανήτη, οι σημαντικές αλλαγές στο κλίμα, καθώς και η εξαφάνιση πολλών ειδών της πανίδας.\n«Μη αναστρέψιμο» χαρακτηρίζουν οι σουηδοί επιστήμονες το φαινόμενο της υπερθέρμανσης του πλανήτη, καθώς το μεθάνιο προκαλεί υψηλότερες θερμοκρασίες, που βοηθούν την ταχεία τήξη των πάγων στον Αρκτικό κύκλο.\nΑναρτήθηκε από stelios στις 11:41 π.μ. 0 σχόλια Links\nΕπεκτείνεται ο πάγος της Ανταρκτικής\nΤο ποσοστό θαλασσινού πάγου γύρω από την Ανταρκτική έχει αυξηθεί τα τελευταία χρόνια, γεγονός που ίσως να αποτελεί μια ασυνήθιστη παρενέργεια της υπερθέρμανσης του πλανήτη, σύμφωνα με επιστήμονες.\nΑπό τα τέλη της δεκαετίας του 1970 η έκταση του πάγου της Ανταρκτικής αυξάνεται πιθανόν επειδή η κλιματική αλλαγή μεταφράζεται σε αλλαγή ανέμων, θαλάσσιων ρευμάτων, ή χιονόπτωσης. Αντίθετα, στην άλλη άκρη του πλανήτη, ο αρκτικός πάγος συρρικνώνεται επικίνδυνα απειλώντας ζώα όπως είναι οι πολικές αρκούδες.\n«Ο πάγος της Ανταρκτικής επεκτείνεται με έναν ρυθμό 0.6 τοις εκατό την δεκαετία», από το 1979 ως το 2006, είπε ο Donald Cavalieri, ερευνητής της NASA. Έχοντας φτάσει στα 19 εκατομμύρια τετραγωνικά χιλιόμετρα, είναι λίγο πιο κάτω από το ποσοστό των 20 εκατομμυρίων των αρχών της δεκαετίας του 1970, είπε.\nΚάποιοι σκεπτικιστές απέναντι στο ζήτημα της κλιματικής αλλαγής επισημαίνουν τις διαφορές στους δυο πόλους ως απόδειξη ότι οι ανησυχίες σχετικά με την κλιματική αλλαγή είναι υπερβολικές. Ωστόσο, οι ειδικοί λένε ότι μπορούν να εξηγήσουν το φαινόμενο αυτό. «Αυτό που συμβαίνει δεν είναι απρόσμενο…Οι κλιματολόγοι έχουν προβλέψει εδώ και καιρό ότι η Αρκτική θα υπερθερμανθεί πιο γρήγορα και η Ανταρκτική θα παραμείνει σταθερή για αρκετό καιρό», είπε ο Ted Maksym, ένας βρετανός ειδικός στον θαλάσσιο πάγο.\nΜια βασική διαφορά είναι ότι ο αρκτικός πάγος επιπλέει σε έναν ωκεανό και θερμαίνεται από τα μεταβαλλόμενα ρεύματα και τους ανέμους από το νότο. Αντίθετα, η Ανταρκτική είναι μια απομονωμένη ήπειρος, μεγαλύτερη από τις Ηνωμένες Πολιτείες η οποία δημιουργεί το δικό της πάγο.\n«Η θερμοκρασία του αέρα στην Ανταρκτική έχει αυξηθεί πολύ λίγο σε σχέση με την Αρκτική», είπε η Ola Johannessen, διευθύντρια του Κέντρου περιβαλλοντολογίας της Νορβηγίας. «Ο λόγος είναι ότι γύρω από την γη υπάρχει ένας τεράστιος ωκεανός»\nΟ Cavalieri υποστήριξε ότι μια πιθανή εξήγηση για την αύξηση του πάγου είναι η μείωση του ποσοστού θερμότητας που έρχεται από τον ωκεανό γύρω από την Ανταρκτική. Μια άλλη θεωρία λέει ότι ο θερμότερος αέρας απορροφά περισσότερη υγρασία και σημαίνει περισσότερο χιόνι και βροχόπτωση, όπως είπε. Αυτό σημαίνει ότι στην επιφάνεια της θάλασσας γύρω από την Ανταρκτική συγκεντρώνεται περισσότερο γλυκό νερό, και το γλυκό νερό παγώνει σε υψηλότερη θερμοκρασία από το θαλασσινό.\nΑναρτήθηκε από stelios στις 9:00 μ.μ. 0 σχόλια Links\nΣαράντα χρόνια ζωής για τους πάγους των Πυρηναίων\nΜε εξαφάνιση απειλούνται οι εναπομείναντες παγετώνες των Πυρηναίων λόγω της υπερθέρμανσης του πλανήτη, σύμφωνα με έρευνα του πανεπιστημίου της Καντάμπρια. Οι επιστήμονες μάλιστα δεν μιλούν για αόριστη εξαφάνιση στο μέλλον αλλά ότι αυτή θα έχει συντελεστεί μέχρι το 2050.\nΣήμερα υπάρχουν στα Πυρηναία υπάρχουν 21 παγετώνες -10 στην ισπανική πλευρά και 11 στη γαλλική- αλλά σύμφωνα με τα στοιχεία των επιστημόνων θα έχουν εξαφανιστεί μέχρι το 2050.\n«Η εξαφάνισή τους αποτελεί συνέπεια της κλιματικής αλλαγής που έχουμε αρχίσει να ζούμε», σχολίασε ο καθηγητής του Πανεπιστημίου της Καντάμπρια, Χουάν Χοσέ Γκονθάλεθ Τρουέμπα, που ήταν επικεφαλής της έρευνας.\nΕρευνητές των Πανεπιστημίων της Καντάμπρια, της Μαδρίτης και του Βαγιαδολίδ πραγματοποίησαν μια πρώτη συνολική έρευνα για την εξέλιξη της διαδικασίας τήξης των παγετώνων σε κορυφές με μεγάλο υψόμετρο της Ισπανίας.\nΣύμφωνα με επιστημονικές πηγές, μεταξύ του 1880 και 1980, τουλάχιστον 94 παγετώνες εξαφανίστηκαν ενώ από τη δεκαετία του 80’ μέχρι τις μέρες μας έχουν λιώσει άλλοι 17.\n«Τα ψηλά βουνά είναι εκτάσεις ιδιαίτερα ευαίσθητες στις κλιματικές και περιβαλλοντικές αλλαγές και σε αυτές τις εκτάσεις, η εξέλιξη των παγετώνων αποτελεί έναν από τους πιο αποτελεσματικούς δείκτες της υπερθέρμανσης του πλανήτη που ζούμε σήμερα παγκοσμίως», εξήγησε επίσης ο καθηγητής Τρουέμπα.\nΑναρτήθηκε από stelios στις 8:54 μ.μ. 0 σχόλια Links\nΝέα εκτίμηση για την άνοδο της στάθμης των νερών\nΜια πιο συντηρητική εκτίμηση –σε σχέση με πολλές άλλες– για την άνοδο της στάθμης των θαλασσών φέρνει στην επιφάνεια έρευνα που πραγματοποίησαν τα πανεπιστήμια του Colorado και της Montana.\nΣύμφωνα με την νέα έρευνα, μέχρι το 2100 η στάθμη θα αυξηθεί μέχρι και 2 μέτρα, ωστόσο επισημαίνουν ότι και αυτή η προοπτική δεν κάνει την κατάσταση λιγότερο ανησυχητική.\nΟι επιστήμονες έχουν οδηγηθεί στο νέο συμπέρασμα εξετάζοντας το λιώσιμο των πάγων της Γροιλανδίας, των μικρότερων παγετώνων, καθώς επίσης και την άνοδο της στάθμης λόγω της αύξησης της θερμοκρασίας του νερού.\nΟ Tad Pfeffer, από το Ινστιτούτο Αρκτικής και Αλπικής Έρευνας του πανεπιστημίου του Colorado , του οποίου η έρευνα δημοσιεύεται στο περιοδικό Science, επισημαίνει ωστόσο ότι υπάρχει και ένας αστάθμητος παράγοντας που δεν έχει ληφθεί υπ’ όψη από την έρευνα. Πρόκειται για τη «δυναμική» των πάγων που δεν λιώνουν αλλά που κομμάτια τους αποσπώνται από το μεγάλο σώμα πάγου και φεύγουν προς τον ωκεανό.\nΗ έρευνα του Pfeffer ανήκει στις «αισιόδοξες», όμως πολλές άλλες έρευνες έχουν εκτιμήσει ότι η στάθμη του νερού στον πλανήτη θα ανέβει μέχρι και έξι μέτρα, μέχρι το τέλος του αιώνα.\nΟ Pfeffer θεωρεί ότι αυτές οι εκτιμήσεις δεν έχουν ρεαλιστική βάση, όμως οι προβλέψεις του για το τι θα σημαίνει ακόμη και η δική του συντηρητική εκτίμηση, κάθε άλλο παρά αισιόδοξες είναι. Μία αύξηση μέχρι 2 μέτρα θα έφερνε μεγάλες καταστροφές σε παράκτιες περιοχές, όπου κατοικούν εκατομμύρια ανθρώπων\nΓια παράδειγμα περιοχές του Μπαγκλαντές, της Κίνας και άλλων χωρών θα υπέφεραν σοβαρό πλήγμα, ενώ παραθαλάσσιες πόλεις όπως η Νέα Ορλεάνη, το Άμστερνταμ και η Βενετία θα «πνίγονταν».\nΜιλώντας στο Reuters, o Pfeffer σημείωσε ότι «μέρη του Τρίτου Κόσμου, όπου ζουν και καλλιεργούν τροφή, μεγάλοι πληθυσμοί, θα είναι εκείνα που θα υποστούν τις μεγαλύτερες συνέπειες».\nΑναρτήθηκε από stelios στις 8:41 μ.μ. 0 σχόλια Links\nStonehenge: Πλησιάζουμε στην ανακάλυψη της προέλευσής του\nΑρχαιολογικές έρευνες έχουν προσδιορίσει την κατασκευή του Stonehenge γύρω στο 2300 π.Χ. κάτι που αποτελεί ένα ζωτικό βήμα για να μάθουμε πώς και γιατί κατασκευάστηκε το μυστηριώδες οικοδόμημα.\nΗ μέθοδος ραδιοχρονολόγησης με άνθρακα η οποία θεωρείται ότι είναι η πιο ακριβής αποκάλυψε ότι οι τεράστιοι λίθοι του δακτυλίου τοποθετήθηκαν 300 χρόνια αργότερα απ’ ότι πιστεύαμε ως τώρα. Η χρονολόγηση έγινε μετά από μια ανασκαφή μέσα στον δακτύλιο από τους Καθηγητές Tim Darvill και Geoff Wainwright.\nΟι δυο επιστήμονες βρήκαν στοιχεία που υποδεικνύουν ότι το Stonehenge ήταν κέντρο θεράπευσης. Άλλοι έχουν υποστηρίξει ότι το μνημείο αποτελούσε ναό αφιερωμένο στην λατρεία των προγόνων, ή ένα ημερολόγιο που σηματοδοτούσε τα ηλιοστάσια.\nΕδώ και αιώνες οι αρχαιολόγοι απορούν για τον τρόπο κατασκευής και τον σκοπό του Stonehenge, το οποίο βρίσκεται στο Salisbury Plain, του Wiltshire. Οι αναλύσεις των ορυκτών έχουν δείξει ότι οι ψαμμίτες που σχηματίζουν τον δακτύλιο μεταφέρθηκαν από τους λόφους Πρεσέλι , στη Νότια Ουαλία, 240 χιλιόμετρα μακριά.\nΟι καθηγητές Darvill και Wainwright πιστεύουν ότι το Stonehenge λειτουργούσε ως θεραπευτικό κέντρο στο οποίο συνέρρεαν οι άρρωστοι και τραυματισμένοι από μακριά, για να θεραπευτούν από τις δυνάμεις των ψαμμιτών. Επιπλέον σε κοντινό τάφο ανακαλύφθηκε μεγάλος αριθμός πτωμάτων, ενώ ανάλυση των δοντιών υποδεικνύει ότι περίπου τα μισά από τα πτώματα δεν ανήκουν σε ανθρώπους που ζούσαν στην ευρύτερη περιοχή του Stonehenge.\n«Το Stonehenge δεν προσέλκυε μονάχα ανθρώπους που δεν ήταν καλά και χρειάζονταν θεραπεία, αλλά και ανθρώπους που μπορούσαν να τους θεραπεύσουν», είπε ο Καθηγητής Darvill, του Πανεπιστημίου Bournemouth. Ωστόσο, χωρίς να είμαστε απολύτως σίγουροι για την ημερομηνία κατασκευής του μνημείου, δύσκολα μπορούμε να υποστηρίξουμε με βεβαιότητα αυτή ή οποιαδήποτε άλλη θεωρία.\nΜέχρι τώρα όλοι πίστευαν ότι η κατασκευή του πρώτου κύκλου με τους λίθους χρονολογούνταν ανάμεσα στο 2600 π.Χ. και το 2.400 π.Χ. Για να ξακαθαριστεί αυτό μια για πάντα οι Καθηγητές Darvill και Wainwright έλαβαν άδεια να πραγματοποιήσουν ανασκαφή σε ένα κομμάτι του μνημείου μόλις 2.5 x 3.5 μέτρων ανάμεσα στους δυο κύκλους των τεράστιων λίθων.\nΗ ανασκαφή έφερε στο φως περίπου 100 κομμάτια οργανικού υλικού από τα αρχικά κοιλώματα ψαμμιτών που τώρα βρίσκονται θαμμένα κάτω από το μνημείο. Τα 14 από αυτά στάλθηκαν στο Πανεπιστήμιο της Οξφόρδης για να χρονολογηθούν με την μέθοδο του άνθρακα.\nΤο αποτέλεσμα, σύμφωνα με το οποίο η χρονολογία κατασκευής είναι το 2300 π.Χ. αποτελεί την πιο αξιόπιστη χρονολογία μέχρι τώρα ενώ μια ακόμα πιο ακριβή ημερομηνία θα έχουμε στους επόμενους μήνες.\n«Είναι ένα απίστευτο συναίσθημα, ένα όνειρο που γίνεται πραγματικότητα», είπε ο Καθηγητής Wainwright. «Είπαμε σε ολόκληρο τον κόσμο ότι θα βρίσκαμε την ημερομηνία κατασκευής του Stonehenge. Ήταν μεγάλο ρίσκο αλλά ήμουν σίγουρος ότι θα τα καταφέρναμε», δήλωσε ο Καθηγητής Darvill.\nΑναρτήθηκε από stelios στις 8:34 μ.μ. 0 σχόλια Links\nΕντοπίστηκαν τα αρχαιότερα πετρώματα του κόσμου\nΤα αρχαιότερα πετρώματα του κόσμου ηλικίας 4.28 δισεκατομμυρίων ετών ανακαλύφθηκαν στην ακτή του Hudson Bay στον Καναδά.\nΟμάδα γεωλόγων του Καναδά δημοσίευσε μια εργασία στην οποία αναφέρει ότι το δείγμα πετρώματος που βρέθηκε είναι 250 εκατομμύρια χρόνια αρχαιότερο από κάθε μέχρι στιγμής γνωστό πέτρωμα ενώ μπορεί να περιλαμβάνει στοιχεία για τις πρώτες μορφές ζωής στη γη.\n«Τα πετρώματα περιλαμβάνουν μια πολύ ιδιαίτερη χημική υπογραφή –μια υπογραφή η οποία εντοπίζεται μονάχα σε πετρώματα τα οποία είναι πάρα πολύ παλιά», είπε ο επιστήμονας Don Francis. Ο καθηγητής γεωλογίας πρόσθεσε: «Κανείς δεν έχει βρει την υπογραφή πουθενά αλλού στον κόσμο. Αρχικά πιστεύαμε ότι τα πετρώματα είναι 3.8 δισεκατομμυρίων ετών, αλλά τελικά ανακαλύψαμε ότι είναι πολύ πιο παλιά, και γι’ αυτό είμαστε όλοι κατενθουσιασμένοι».\nΤα αρχαία πετρώματα λειτουργούν σαν χρονοκάψουλες –παρέχουν χημικά στοιχεία που βοηθούν τους επιστήμονες να δώσουν απαντήσεις σε γρίφους όπως με ποιο τρόπο σχηματίστηκε η Γη και πώς δημιουργήθηκε η ζωή σ’ αυτήν. Πριν από αυτή την ανακάλυψη, το πιο αρχαίο πέτρωμα που είχε ανακαλυφθεί ήταν το Acasta Gneiss ηλικίας 4.03 δισεκατομμυρίων ετών, στις Βορειοδυτικές Περιοχές του Καναδά.\nΑναρτήθηκε από stelios στις 8:31 μ.μ. 0 σχόλια Links\nΑκτίνες φωτός που… στρίβουν στις γωνίες!\nΜέχρι σήμερα γνωρίζαμε ότι μια ακτίνα του φωτός μπορεί να ακολουθήσει μόνο ευθύγραμμη κατεύθυνση. Ερευνητές της Σχολής Φυσικής και Αστρονομίας του πανεπιστημίου του Σαιντ Άντριους στη Σκωτία, όμως ανακάλυψαν ότι ορισμένες ακτίνες φωτός μπορούν να στρίψουν και στις γωνίες!\nΟι ερευνητές, οι οποίοι μελετούν τα οπτικά φαινόμενα, ανέπτυξαν την έννοια των κινούμενων σωματιδίων εντός ακτίνων φωτός που ακολουθούν καμπυλόγραμμη πορεία, αντί για ευθύγραμμη.\n«Η φυσική μάς επιφυλάσσει πολλές εκπλήξεις. Η κατανόησή μας για το πώς το φως κινείται και συμπεριφέρεται, αναθεωρείται από τέτοιες ακτίνες» δήλωσαν.\nΜια κανονική ακτίνα φωτός εξαπλώνεται καθώς ταξιδεύει, εξαιτίας του κυματικού φαινομένου, που είναι γνωστό ως διάθλαση. Η νέα έρευνα δείχνει ότι ορισμένες ακτίνες φωτός δεν διαθλώνται και δεν εξαπλώνονται, αλλά μπορούν να ταξιδέψουν γύρω από γωνίες και να ωθήσουν τα σωματίδια γύρω από αυτές τις γωνίες.\nΗ νέα έρευνα, που δημοσιεύεται στο περιοδικό «Nature Photonics», βασίσθηκε στην ανακάλυψη - πριν 30 χρόνια) της λεγόμενης «ακτίνας Airy», η οποία έχει την παράξενη ιδιότητα να καμπυλώνεται καθώς κινείται στο διάστημα.\nΑναρτήθηκε από Κωνσταντίνος στις 4:25 μ.μ. 0 σχόλια Links\nH Nintendo παρουσίασε το DSi\nΝέα έκδοση για το δημοφιλέστερο φορητό σύστημα ψυχαγωγίας από την ιαπωνική εταιρία με μεγαλύτερες οθόνες και camera 3 megapixel.\nΗ αγορά των videogames είχε βουήξει για το γεγονός ότι η Nintendo θα παρουσίαζε σύντομα ένα νέο Nintendo DS. Η ίδια η εταιρία τηρούσε για αρκετές εβδομάδες σιγή ισχύος, η οποία ωστόσο δικαιολογείται από το γεγονός ότι ήθελε να ανακοινώσει αρκετά πράγματα.\nΌπως λοιπόν αποκαλύφθηκε σε ειδική παρουσίαση που έγινε στην Ιαπωνία, το νέο μοντέλο θα ονομάζεται Nintendo DSi, θα φέρει δύο οθόνες με την κάτω να υποστηρίζει τεχνολογία αφής. Η συσκευή είναι κατά 12% πιο λεπτή σε μέγεθος και δε φέρει υποδοχή για παιχνίδια GBA (προφανώς η Nintendo εκτιμά ότι δε χρησιμοποιείται τόσο πολύ το DS για αναπαραγωγή τίτλων του παλαιότερου format).Οι δύο οθόνες είναι 3.25 ιντσών, ενώ στο εξωτερικό και το εσωτερικό μέρος του συστήματος υπάρχει από μία camera 3 megapixel για λήψη φωτογραφιών. Το ειδικό SD slot που προστέθηκε, βοηθάει έτσι ώστε να αποθηκεύονται εκεί τα στιγμιότυπα και ο χρήστης να μπορεί να τα απολαύσει άμεσα και στο Wii του.\nΤα στελέχη της εταιρίας του Κιότο αποκάλυψαν ακόμη πως θα κυκλοφορήσουν ένα νέο online DSi Shop, το οποίο θα προσφέρει έναν ειδικό browser και ένα DS Ware παιχνίδι. Το νέο προϊόν θα κυκλοφορήσει στην Ιαπωνία την 1η Νοεμβρίου στην τιμή των 178 δολαρίων, ενώ οι υπόλοιπες χώρες θα χρειαστεί να περιμένουν ακόμη.\nΑναρτήθηκε από Κωνσταντίνος στις 3:48 μ.μ. 0 σχόλια Links\nΜπαταρία που φορτίζει κατά 90% σε 10 λεπτά από την Toshiba\nΜια πρωτότυπη μπαταρία που φορτίζει κατά 90% μέσα σε 10 λεπτά παρουσίασε η Toshiba για τα laptop της όμως σύμφωνα με την εταιρεία, η τεχνολογία αυτή θα αργήσει να εφαρμοσθεί στα εμπορικά laptop.\nΟι μπαταρίες SCiB (Super Charge Ion Batteries) έχουν σχεδιαστεί να επαναφορτίζουν το 90% της χωρητικότητάς τους σε μόλις 10 λεπτά και διαρκούν περισσότερο από τις συμβατικές μπαταρίες.\nΟι συγκεκριμένες μπαταρίες είναι επίσης πιο ασφαλείς και δεν εκρήγνυνται όταν συγκρουστούν. Επιπλέον διαρκούν για 5.000-6.000 επαναφορτίσεις, πολύ περισσότερο δηλαδή από τις 500 φορτίσεις των συμβατικών μπαταριών.\nΟι νέες μπαταρίες παρουσιάστηκαν από την Toshiba στην έκθεση Ceatec στην Ιαπωνία.\nΑναρτήθηκε από Κωνσταντίνος στις 3:22 μ.μ. 0 σχόλια Links\nΟλοι σπίτι έχουμε ένα κοινό θερμόμετρο υδραργύρου - η χρήση του οποίου απαγορεύθηκε, ευτυχώς, από την 1/1/2011 με οδηγία της Ε.Ε. Ολοι κάποια στιγμή έχουμε σπάσει ένα τέτοιο θερμόμετρο.\nΚαι τι κάναμεq; Μαζέψαμε τις ασημένιες «μπιλίτσες» με τα χεράκια\nμας ή - ακόμα χειρότερα; - με την ηλεκτρική σκούπα και τις πετάξαμε στα σκουπίδια ή στη λεκάνη της τουαλέτας κ.λ.π. Μόνο που τότε ίσως δεν ξέραμε ότι ο υδράργυρος, είναι το πιο επιβλαβές βαρύ μέταλλο (θυμάστε σχολείο, Χημεία;), η κατάποση, ή ακόμα χειρότερα, η εισπνοή του οποίου (ΝΑΙ ΟΙ ΜΠΙΛΙΤΣΕΣ ΑΥΤΕΣ ΕΞΑΤΜΙΖΟΝΤΑΙ και είναι χειρότερο να τις εισπνεύσεις από το να τις καταπιείς !!!) δύναται να επιφέρει από πρόσκαιρες παρενέργειες (πονοκέφαλο, απώλεια συνείδησης κ.λ.π.) έως μόνιμες καρδιαγγειακές και νεφρικές βλάβες. Ακόμα ακόμα, μπορεί να δημιουργήσει χρωμοσωματικές ανωμαλίες που οδηγούν σε μογγολισμό!!!\nΣυνεπώς, μόλις δούμε τις γλυκούλες ασημί μπαλλίτσες:\n3. Φοράμε τα γάντια μας (όχι τα μάλλινα του χιονιού, της κουζίνας εννοώ)\n4. Με ένα κομμάτι χαρτί συγκεντώνουμε τα σώματα του υδραργύρου, τα οποία λόγω σχήματος και βάρους εκτοξεύονται μακριά. Προς θεού, δε χρησιμοποιούμε ηλεκτρική σκούπα ή σκουπάκια!!!\n5. Τα βάζουμε σε τρεις πλαστικές σακούλες που τις κλείνουμε όσο πιο ερμητικά γίνεται και τα βγάζουμε στο μπαλκόνι.\n7. Προμηθευόμαστε από το φαρμακείο ένα ηλεκτρονικό θερμόμετρο.\nΜην ακούσω από κανέναν ότι δεν το εμπιστεύεται γιατί δεν είναι ακριβείας. Δεν θα πάθουμε τίποτα εάν μας δείξει 0,1 βαθμό C απόκλιση.\nΤο ίδιο βεβαίως ισχύει και για τις οικολογικές λάμπες φωτισμού με τις οποίες μας ενθαρρύνουν όλοι -και ορθώς πράττουν - να αντικαταστήσουμε τις απλές λάμπες. Εχουν υδράργυρο!!!! Σε μικρότερη ποσότητα /ανά λαμπτήρα σε σχέση με το θερμόμετρο, αλλά εάν σκεφτείτε πόσες αριθμητικά χρησιμοποιούμε το χρόνο...\nΕχετε ακούσει ποτέ ότι δεν πρέπει να τις πετάτε μόλις καούν, αλλά πρέπει να τις συγκεντρώνετε και να τις απορρίπτετε σε ειδικούς για το σκοπό αυτό συλλέκτες; Εγώ αυτό που κάνω είναι να τις συγκεντρώνω σε μια σακούλα, να τις φυλάω κάπου που δεν κινδυνεύουν να σπάσουν και μια φορά στο τόσο να τις\nπηγαίνω στο IKEA, που έχει σταθμό συγκέντρωσης για αυτές.\nΑναρτήθηκε από tonia στις 9:33 μ.μ. 1 σχόλια Links\nΗ Microsoft έδωσε άλλους έξι μήνες παράταση στην δ...\nΠαγιδευμένο μεθάνιο στην Αρκτική απειλεί τον πλανή...\nStonehenge: Πλησιάζουμε στην ανακάλυψη της προέλευ...\nΜπαταρία που φορτίζει κατά 90% σε 10 λεπτά από την...


Norm ALaT και ASaT στη βιοχημική ανάλυση του αίματος - Υπέρταση - June\nΣτη βιοχημεία υπάρχουν διάφορες ομάδες ενζύμων. Έτσι, στο σώμα μας υπάρχουν οξειδορεδουκτάσες. Αυτά τα ένζυμα βοηθούν τη βιολογική οξείδωση, για παράδειγμα, τη μεταφορά πρωτονίων. Υπάρχουν υδρολάσες που διασπούν ενδομοριακούς δεσμούς. Για παράδειγμα, αυτά τα ένζυμα εμπλέκονται στην κατανομή των εστέρων και των λιπών. Στο σώμα υπάρχουν ισομεράσες που καταλύουν τους αμοιβαίους μετασχηματισμούς διαφόρων ισομερών του ίδιου μορίου. Τέλος, τα ένζυμα αντιπροσωπεύονται άφθονα από τις τρανσφεράσες. Αυτά τα ένζυμα καταλύουν τη μεταφορά διαφόρων ομάδων ατόμων από το ένα μόριο στο άλλο. Η κοινή τους ονομασία κατασκευάζεται από το όνομα του μορίου δότη, κατόπιν προστίθεται το όνομα της μεταφερόμενης ομάδας και στη συνέχεια προστίθεται το τέλος: τρανσφεράση.\nσε περίπτωση εκτεταμένων τραυματισμών σκελετικών μυών, για παράδειγμα, σε σύνδρομο συντριβής ή συνδρόμου μακράς συντριβής.\nΑνταλλαγή χολερυθρίνης στο ανθρώπινο σώμα: ο κανόνας και η παθολογία\nΑνωμαλία Arnold Chiari τύπου 1 που δεν μπορεί να γίνει\nΤα πρώτα σημάδια εγκεφαλικού επεισοδίου και καρδιακής προσβολής σε γυναίκες\nΥποξία εμβρύου - διάγνωση και θεραπεία κατά την εβδομάδα εγκυμοσύνης, τις συνέπειες για τον εγκέφαλο, τους νεφρούς, τους πνεύμονες και άλλα όργανα. Πρόληψη της υποξίας του εμβρύου\nΦάρμακα για τη βελτίωση της εγκεφαλικής κυκλοφορίας σε ζάλη\nΧαρακτηριστικά της διάγνωσης και της θεραπείας του νορμοτασικού υδροκεφαλίου\nΥπολογίζοντας τη δοκιμασία αίματος σε p lcr\nΚαρδιακή υπερτροφία - ένα επικίνδυνο σύνδρομο\nΠαλμός (HR): κανονικές τιμές κατά ηλικία, αιτίες και επιδράσεις υψηλού και χαμηλού


Τώρα ο κόσμος «σνιφάρει» και σοκολάτα - Platform.gr\nΤώρα ο κόσμος «σνιφάρει» και σοκολάτα\nΜετά από αυτό, τα έχουμε δει όλα.\nΤο φανταστικό με την τεχνολογία είναι ένα (οκέι, ένα από τα πολλά): όσο εξελίσσεται η τεχνολογία, τόσο «εξελίσσεται» και η φαντασία των ανθρώπων! Και αν αφήσεις την φαντασία του ανθρώπου ελεύθερη, μόνο θαυμάσια πράγματα θα προκύψουν από αυτή την αναζήτηση.\nΟκέι, μπορεί και να υπερβάλλω. Μπορεί να μην προκύπτουν πάντα τα πιο έξυπνα και καταπληκτικά πράγματα, αλλά σίγουρα όσο περνάνε τα χρόνια, όλο και περισσότερα πράγματα αντικρύζουμε που δεν θα περιμέναμε ποτέ ότι θα αντικρύζαμε.\nΔηλαδή, από την μια, μπορείς πλέον να δεις και ταινίες από το τηλέφωνό σου, να ξέρεις τι συμβαίνει στην άλλη άκρη του κόσμου και από την άλλη, μπορείς να πιείς ένα goth latte με άργιλο και να… σνιφάρεις όχι μόνο ναρκωτικά (stay away from drugs, kids!), αλλά μέχρι και σοκολάτα! Ναι, ναι καλά διάβασες. Σοκολάτα.\nΠόσο μακριά λοιπόν, μπορεί να πάει κάποιος για την σοκολάτα; Για να πάρει έστω και μια μικρή δόση; Πολύ μακριά απ’ ότι φαίνεται τελικά, σύμφωνα τουλάχιστον με τον creator του Coco Loko.\nΤο νεότερο food trend λοιπόν, είναι η σκόνη σοκολάτας. Απ’ ότι φαίνεται λοιπόν, υπάρχουν μερικοί άνθρωποι εκεί έξω που έχουν τέτοια εμμονή με την σοκολάτα που η εξάρτησή τους έχει φτάσει σε νέα επίπεδα! Σε τέτοια ώστε αντί να την τρώνε, την εισπνέουν από την μύτη!\nΗ εταιρία Legal Lean κυκλοφόρησε το “Coco Loko” προϊόν το οποίο προσφέρει σκόνη σοκολάτας για… ατελείωτο σνιφάρισμα! Τι ξεχωριστό προσφέρει αυτό το προϊόν;\nΗ εταιρία ισχυρίζεται ότι το εν λόγω προϊόν προσφέρει εκρήξεις ενδορφίνης, ευφορία, χαρά, ενέργεια και συγκέντρωση.\nΟ 29χρονος δημιουργός του Coco Loko, Nick Anderson, δήλωσε πρόσφατα στην The Washington Post ότι ανακάλυψε την τάση του «σνιφαρίσματος» σε πρόσφατο ταξίδι του στην Ευρώπη και έτσι εμπνεύστηκε και για την δημιουργία του εν λόγω προϊόντος. Αποφάσισε λοιπόν, να φέρει την ευρωπαϊκή αυτή τάση και στην Αμερική. «Το δοκίμασα και ήμουν σε φάση, οκέι, αυτό είναι το μέλλον.»\nΑν λοιπόν, ψάχνεις μια εναλλακτική λύση αντί των energy drinks για να σε κρατάει συγκεντρωμένο καθ’ όλη την διάρκεια της ημέρας, ο Anderson δηλώνει ότι το Coco Loko έχει παρόμοιο effect.\nΚαι οκέι, πες ότι το δοκιμάζουμε. Οι γιατροί τι λένε γι’ αυτό; Είναι το… σνιφάρισμα της σοκολάτας καλό για την υγεία;\nΜε την έκταση που έχει πάρει αυτό το food trend, έχει κάνει πολλά ιατρικά κέντρα να θέλουν να εξετάσουν τις παρενέργειες που μπορεί να έχει η σκόνη της σοκολάτας. Πολλοί γιατροί δηλώνουν κατά αυτής της τάσης και προειδοποιούν τους… εθισμένους με την σοκολάτα ότι αυτή η πράξη μπορεί να επιφέρει κίνδυνους.\n«Γενικότερα, οτιδήποτε εισπνέουμε μέσω της μύτης μπορεί να προκαλέσει ενόχληση, μολύνσεις και με τον καιρό να προκαλέσει συχνά συμπτώματα όπως φτέρνισμα, μπούκωμα, αποξήρανση της περιοχής, πόνο και μόνιμη ενόχληση», δήλωσε ο διευθυντής του νοσοκομείου Johns Hopkins Sinus Center.\nΑλήθεια τώρα, εσύ θα το δοκίμαζες;


17/06/2021 - 10:38πμ\n«Ένα ζεστό σπίτι – 30 τετραγωνικά μέτρα, δύο δωμάτια, μπάνιο, τουαλέτα, κουζίνα, τρεχούμενο νερό και αποχέτευση». Το κόστος της διαμονής είναι μόνο 700 ευρώ, όπως μπορεί να διαβάσει κανείς στην αφίσα για δωρεές, «μια καλή πράξη για τις οικογένειες των Σύρων που έχουν αντιμετωπίσει καταπίεση και βρίσκονται σε μειονεκτική θέση».\nΣτην αφίσα υπάρχει η φωτογραφία μιας γυναίκας με μαντίλα και ένα παιδί χωρίς παπούτσια στην αγκαλιά της. Οι δωρεές μπορούν να γίνουν με πάγια εντολή ή μέσω διαδικτύου με PayPal και την υπηρεσία πληρωμών Payjinn. Τα χρήματα διοχετεύονται σε λογαριασμό της KT Bank, ο οποίος είναι εναρμονισμένος με τις Αρχές του ισλαμικού τραπεζικού συστήματος.\nΤα παραπάνω αναφέρονται στο εκτενές ρεπορτάζ του Alfred Hackensberger, ανταποκριτή της εφημερίδας για τη Βόρεια Αφρική και τις αραβικές χώρες. Σημειώνονται και τα ακόλουθα:\nΤίτλος του δημοσιεύματος της εφημερίδας Welt: «Γερμανικά χρήματα για τη μίνι-Τουρκία του Ταγίπ Ερντογάν (Erdogan)\nΥπότιτλος: «Στη βόρεια Συρία, ο Πρόεδρος Erdogan θέλει να δημιουργήσει μια μίνι-Τουρκία – με σχολεία, πανεπιστήμια και τζαμιά. Οι τουρκικές ανθρωπιστικές οργανώσεις αποτελούν ένα σημαντικό εργαλείο για την επεκτατική εξωτερική πολιτική του. Τα ίχνη του χρήματος οδηγούν στη Γερμανία»\nΟι άνθρωποι που έχασαν τα πάντα στον εμφύλιο πόλεμο και ζουν σε σκηνές εδώ και χρόνια θα λάβουν ένα νέο σπίτι – με την πρώτη ματιά, η εκστρατεία συγκέντρωσης χρημάτων δεν ακούγεται άσχημη. Ωστόσο, είναι πράγματι η βοήθεια τόσο αλτρουιστική και ακίνδυνη όσο φαίνεται;\nΗ πρόσκληση για δωρεές είναι μια δράση της τουρκο-ισλαμικής Ένωσης του Ιδρύματος για τη Θρησκεία. Είναι πιο γνωστό με το ακρωνύμιο Ditib, μια αμφιλεγόμενη θρησκευτική ένωση που περιλαμβάνει περίπου 800 τζαμιά στη Γερμανία. «Πρόκειται εξωτερικά για μια φιλελεύθερη και ανεκτική οργάνωση, η οποία συμμετέχει στο θρησκευτικό διάλογο», αναλύει ο Christoph de Vries, εισηγητής για θέματα των θρησκευτικών κοινοτήτων της κοινοβουλευτικής ομάδας CDU/CSU. Αλλά, ο βουλευτής κατηγορεί την ένωση ότι κάθε άλλο παρά ανεκτική είναι στο εσωτερικό της, ειδικά όσον αφορά «την πλειοψηφική κοινωνία και άλλες μειονότητες».\nΤα νέα «ζεστά σπίτια» προορίζονται για το Idlib, μια επαρχία στη βορειοδυτική Συρία με 2,6 εκατομμύρια κατοίκους. Το Idlib είναι το τελευταίο προπύργιο της αντιπολίτευσης έναντι του Προέδρου της Συρίας Baschar al-Assad. Εκεί κυβερνά η ριζοσπαστική ισλαμική πολιτοφυλακή Hayat Tahrir al-Sham (HTS), η οποία ήταν κάποτε τμήμα της τρομοκρατικής πολιτοφυλακής του Ισλαμικού Κράτους (IS), αργότερα προσχώρησε στο τρομοκρατικό δίκτυο της Al-Qaida, ενώ τώρα είναι πιο μετριοπαθής. Η Τουρκία έχει εγκαταστήσει αρκετές χιλιάδες στρατιώτες στο Idlib για να εμποδίσει τον συριακό στρατό και τους συμμάχους του, Ρωσία και Ιράν, να κατακτήσουν την επαρχία.\n«Δεν υπάρχει τίποτα επιλήψιμο σχετικά με τη φιλανθρωπική και ανθρωπιστική βοήθεια των θρησκευτικών ενώσεων», αναφέρει ο de Vries. «Ωστόσο, όσον αφορά την παράνομη εισβολής της Τουρκίας στη βόρεια Συρία, στην οποία τα τουρκικά στρατεύματα και οι ισλαμιστές πολιτοφυλακές έδιωξαν τον κουρδικό πληθυσμό, προκύπτει η υποψία ότι η κατασκευή σπιτιών προορίζεται πραγματικά να ενισχύσει την τουρκική παρουσία σε αυτήν την περιοχή».\nΤα τουρκικά στρατεύματα εισέβαλαν στη βόρεια Συρία το φθινόπωρο του 2019 για να πολεμήσουν την κουρδική πολιτοφυλακή YPG, την οποία η κυβέρνηση της Άγκυρας θεωρεί τρομοκρατική οργάνωση. Η αποστολή αυτή θεωρείται ότι παραβιάζει το διεθνές δίκαιο, με την ομοσπονδιακή κυβέρνηση να συμμερίζεται την άποψη αυτή.\nΗ εκστρατεία συγκέντρωσης χρημάτων κατέστησε σαφές και πάλι, σύμφωνα με τον de Vries, ότι η Ditib στη Γερμανία ελέγχεται απευθείας από την Τουρκία, καθώς αποτελεί παρακλάδι της κρατικής θρησκευτικής Αρχής Diyanet στην Τουρκία, η οποία διορίζει και πληρώνει τους ιμάμηδες των τζαμιών στη Γερμανία. Πολιτικά ευθυγραμμίζεται και βασίζεται στην κυβέρνηση του Erdogan. Mέλη της στη Γερμανία λέγεται ότι έχουν υπηρετήσει σε υπηρεσίες πληροφοριών της Άγκυρας. Σύμφωνα με την Υπηρεσία Προστασίας του Συντάγματος στη Βόρεια Ρηνανία-Βεστφαλία, δώδεκα ιμάμηδες του Ditib έχουν αναφέρει ονόματα ανθρώπων και ιδρυμάτων στη Diyanet, συμπεριλαμβανομένων εκείνων στον τομέα της εκπαίδευσης. Ο τότε Γενικός Γραμματέας της Ditib, Bekir Alboga, έκανε λόγο για ένα δυσάρεστο περιστατικό για το οποίο η ένωση μετανιώνει.\nDitib και Diyanet συλλέγουν επίσης δωρεές για τα «ζεστά σπίτια», όπως φαίνεται από τα λογότυπα των οργανώσεων στο κάτω μέρος της αφίσας. «Δεν είναι δουλειά μιας γερμανικής ένωσης να συλλέγει χρήματα για την τουρκική εξωτερική πολιτική», δηλώνει ο Kamal Sido από την οργάνωση για την προστασία λαών που κινδυνεύουν (Gesellschaft für bedrohte Völker) στο Γκέτινγκεν. Ο Sido κατάγεται από την Αφρίν. Πρόκειται για μια κουρδική περιοχή στη βορειοδυτική Συρία που κατέλαβε η Τουρκία με τη βοήθεια ισλαμιστών Σύρων ανταρτών το 2018.\n«Οι δωρεές δεν είναι πραγματική βοήθεια για αυτούς που έχουν ανάγκη», πιστεύει ο 60χρονος. «Η Diyanet έχει στόχο να διαδώσει το ριζοσπαστικό πολιτικό Ισλάμ προκειμένου να δημιουργήσει πιστούς υποστηρικτές». Τελικά, πρόκειται για εξισλαμισμό, εκτουρκισμό και προσάρτηση περιοχών.\nΠράγματι, αποκομίζει κανείς την εντύπωση ότι το έργο της Diyanet και των άλλων μεγάλων ανθρωπιστικών οργανώσεων της Τουρκίας αποτελούν εργαλεία για την επεκτατική εξωτερική πολιτική του Erdogan. Τόσο στο Αφρίν και όσο στο βόρειο Χαλέπι, εκδιώχθηκαν ανεπιθύμητες εθνοτικές και θρησκευτικές μειονότητες, όπως Κούρδοι, Χριστιανοί και Γιαζίντι. Επίσης, εγκαταστάθηκαν Σύροι Άραβες, κυρίως οικογένειες που ανήκουν σε ριζοσπαστικές ομάδες. Η Τουρκία και οι συριακές πολιτοφυλακές επιβάλλουν τη δημογραφική αλλαγή με τη βία. Τα κατεχόμενα εδάφη συστηματικά εκτουρκίζονται, με τις ανθρωπιστικές οργανώσεις να διαδραματίζουν καθοριστικό ρόλο σε αυτό.\nΤουρκικές σημαίες είναι τοποθετημένες στις στέγες των νεόκτιστων νοσοκομείων, σχολείων, πανεπιστημίων και ταχυδρομείων. Η Τουρκική είναι η γλώσσα διδασκαλίας, ενώ το πρόγραμμα σπουδών και το διοικητικό προσωπικό προέρχονται από την Τουρκία. Η θρησκευτική διδασκαλία αποτελεί το επίκεντρο του σχολικού προγράμματος και στα σχολεία διδάσκεται το εξαιρετικά συντηρητικό Ισλάμ, σύμφωνα με τον ορισμό της Diyanet. Οι τάξεις χωρίζονται με βάση το φύλο. Τα κορίτσια φορούν μαντίλα. Η εκμάθηση του Κορανίου αποτελεί ένα σημαντικό μέρος της εκπαίδευσης.\nΣτη Γερμανία, επίσης, η Ditib έχει δεχθεί επανειλημμένα κριτική. Όταν η Τουρκία ηγήθηκε των εισβολών στη βόρεια Συρία, οι οποίες παραβίαζαν το διεθνές δίκαιο, οι πιστοί είχαν τη δυνατότητα να προσευχηθούν για τη «νίκη» στα τζαμιά της Ditib. Πρόσφατα πάλι, η οργάνωση-ομπρέλα βρέθηκε στα πρωτοσέλιδα, μετά την ανακοίνωση της κυβέρνησης στη Βόρεια Ρηνανία-Βεστφαλία τον Μάιο ότι θα την συμπεριλάμβανε στη θρησκευτική εκπαίδευση. Ακολούθησε κριτική από όλες τις πλευρές. Η Ditib θεωρείται «το μακρύ χέρι του Τούρκου Προέδρου Recep Tayyip Erdogan» (πρόταση που κρίθηκε αποδεκτή μετά από αγωγή σε γερμανικό δικαστήριο) και δεν θα πρέπει να της δοθεί πρόσβαση στις γερμανικές αίθουσες διδασκαλίας, σύμφωνα με το βασικό επιχείρημα των επικριτών της.\nΗ Ditib τάχθηκε κατά «των αισθημάτων πόλωσης» και αρνήθηκε επανειλημμένα ότι λαμβάνει εντολές από την Τουρκία. «Οι κοινότητες των τζαμιών και τα μέλη μας σίγουρα δεν λαμβάνουν τα κηρύγματα της Παρασκευής από τη Diyanet», έγραψε ο περιφερειακός σύλλογος της Ditib στο Ντίσελντορφ στο Facebook τον Μάιο και έκανε λόγο για «αβάσιμους» ισχυρισμούς.\nΟ Erdogan βλέπει τους ιμάμηδες και τους υπαλλήλους της κρατικής θρησκευτικής Αρχής ως «στρατό», όπως δήλωσε το 2018 σε μια μεγάλη δεξίωση προς τιμήν τους στο προεδρικό παλάτι. Τότε, τους ευχαρίστησε πολύ για την υποστήριξη κατά την απόπειρα πραξικοπήματος δύο χρόνια νωρίτερα. Η Diyanet είχε απευθύνει έκκληση στο λαό να αντισταθεί στην απόπειρα πραξικοπήματος από τον στρατό. Σε αυτή υπάγονται 90.000 τζαμιά στην Τουρκία.\nΤο πόσο σημαντική είναι η θρησκευτική Αρχή για τον Erdogan είναι εμφανές από τον κρατικό προϋπολογισμό. Η χρηματοδότησή της αυξήθηκε τα τελευταία δέκα χρόνια από τα 1,3 δισ. τουρκικές λίρες σε σχεδόν 13 δισ. το οικονομικό έτος 2021. Οι δαπάνες μόνο για το προσωπικό αυξήθηκαν κατά 2,1 δισ. τουρκικές λίρες σε μόλις δύο χρόνια. Συγκριτικά, ο προϋπολογισμός του τουρκικού Υπουργείου Εσωτερικών, στο οποίο υπάγεται η αστυνομία και η χωροφυλακή, ανέρχεται στα 10,6 δισ. τουρκικές λίρες ετησίως. Ο προϋπολογισμός του Υπουργείου Εξωτερικών ανέρχεται στα 5,7 δισ. τουρκικές λίρες. Εξάλλου, στο εξωτερικό, η Diyanet δεν δραστηριοποιείται μόνο στη Συρία, αλλά σε περισσότερες από 140 χώρες σε όλο τον κόσμο. Τα όρια μεταξύ στρατιωτικών και μη στρατιωτικών δραστηριοτήτων είναι θολά. Οι ανθρωπιστικές οργανώσεις και ο στρατός συνεργάζονται.\n«Έχω ακόμα συγγενείς στο Αφρίν», λέει ο Sido από την οργάνωση προστασίας λαών που κινδυνεύουν (Gesellschaft für bedrohte Völker). «Όποιος δεν πηγαίνει στο τζαμί για να προσευχηθεί γίνεται ύποπτος και μπορεί να μπει αμέσως σε μπελάδες». Σύμφωνα με αναφορές από διεθνείς οργανώσεις ανθρωπίνων δικαιωμάτων, λαμβάνουν χώρα επανειλημμένα αυθαίρετες συλλήψεις, λεηλασίες, απαγωγές και βιασμοί στο Αφρίν και άλλες κατεχόμενες περιοχές από πολιτοφύλακες που στρατολογεί η Τουρκία.\nΑμφιλεγόμενη συνεργασία με ανθρωπιστική οργάνωση που πρόσκειται σε Ισλαμιστές\nΣτη Συρία, η Diyanet συνεργάζεται με την τουρκική οργάνωση πολιτικής προστασίας Afad, την Τουρκική Ερυθρά Ημισέληνο και τον Διεθνή Οργανισμό Ανθρωπιστικής Βοήθειας (IHH). Αυτό συμβαίνει στο Αφρίν και στο βόρειο Χαλέπι, αλλά και στο Idlib, όπου πηγαίνουν οι δωρεές από τη γερμανική Ditib. Συγκεκριμένα, ο IHH δεν είναι οργανισμός ουδέτερης βοήθειας.\nΗ σχέση του με τις ριζοσπαστικές ισλαμιστικές ομάδες είναι γνωστή και λέγεται ότι έχει στενούς δεσμούς με τη φιλανθρωπική οργάνωση του αμφιλεγόμενου Σεΐχη Yusuf Qaradawi στο Κατάρ. Υπάρχει η υποψία ότι ο IHH διένειμε όπλα σε ομάδες της Al-Qaida κατά τη διάρκεια του εμφυλίου πολέμου στη Συρία. Λέγεται επίσης ότι είχε αναλάβει τη μεταφορά τραυματιών μαχητών του Ισλαμικού Κράτους στην Τουρκία, οι οποίοι στη συνέχεια περιθάλπονταν δωρεάν στα νοσοκομεία.\nΟ IHH έχει απαγορευτεί στη Γερμανία από το 2010. Η ανθρωπιστική οργάνωση μετέφερε γερμανικές δωρεές στη Λωρίδα της Γάζας σε κοινωνικές ενώσεις της Παλαιστινιακής Χαμάς. Το Ομοσπονδιακό Συνταγματικό Δικαστήριο επιβεβαίωσε την εν λόγω απαγόρευση πριν από τρία χρόνια.\n«Φυσικά ο IHH και η Diyanet συνεργάζονται», αναφέρει ένας τοπικός υπάλληλος μιας διεθνούς ΜΚΟ στο Idlib, ο οποίος προτιμά να μην κατονομαστεί. «Έχουν κοινά έργα», αναφέρει ο νεαρός άνδρας σε συνέντευξη για ένα διαδικτυακό μέσο ενημέρωσης. Όπως όλες οι άλλες, και οι τουρκικές ανθρωπιστικές οργανώσεις χρειάζονται άδεια από την πολιτοφυλακή HTS, αλλά έχουν πρόσβαση οπουδήποτε. «Παίζουν καθοριστικό ρόλο», προσθέτει.\nΩστόσο, υπάρχει μια κρίσιμη διαφορά σε σύγκριση με τις περιοχές που βρίσκονται υπό την κατοχή της Τουρκίας. Στο Idlib, η Άγκυρα δεν αναλαμβάνει κανένα από τα σχολεία και τα τζαμιά που είχε κατασκευάσει και ανακαινίσει. «Χρησιμοποιούμε την τουρκική λίρα εδώ, αλλά δεν υπάρχουν Τούρκοι δάσκαλοι και ιμάμηδες», αναφέρει ο υπάλληλος της ΜΚΟ. Η εκπαίδευση και η θρησκεία παραμένουν στα χέρια της διοίκησης της ριζοσπαστικής ισλαμικής ομάδας HTS. Υπάρχει ένα τουρκικό πανεπιστήμιο, προσθέτει. Ωστόσο, εναπόκειται στους μαθητές εάν θα μάθουν Τουρκικά ή όχι. Συνήθως το κάνουν, γιατί τους δίνεται έτσι η ευκαιρία να συνεχίσουν τις σπουδές τους στην Τουρκία.\nΈνας συνάδελφος του νεαρού, ο οποίος επίσης ακούει τη συζήτηση, παρεμβαίνει. «Κοιτάξτε, φυσικά, γνωρίζουμε ότι η Τουρκία δεν τα κάνει όλα αυτά δωρεάν», λέει. «Ως συνήθως, θέλουν να κερδίσουν τη συμπάθεια, να καλλωπίσουν την εικόνα τους και να προωθήσουν την ιδεολογία τους».\nΑλλά οι άνθρωποι νοιάζονται πολύ για αυτό. Συνολικά, το Idlib εξαρτάται από εξωτερική βοήθεια. Χωρίς αυτήν, υφίσταται η απειλή ανθρωπιστικής καταστροφής. Σύμφωνα με τα Ηνωμένα Έθνη, το 75% των 2,6 εκατομμυρίων ανθρώπων στο Idlib εξαρτώνται από την παροχή βοήθειας. «Πάρτε, για παράδειγμα, τα σπίτια που κατασκευάζει η Diaynet και ο IHH μέσω τοπικών εταιρειών», συνεχίζει ο συνάδελφος. «Είναι φθηνά και κακής ποιότητας. Αλλά για τους ανθρώπους μια στέγη πάνω από το κεφάλι τους είναι ένα κομμάτι πολυτέλειας, και δεν νοιάζονται ποιος τους το προσφέρει».\nΠΗΓΗ: Εφημερίδα Welt hellasjournal.com


ΜΕ ΠΡΩΤΟΒΟΥΛΙΑ Γ. ΣΟΥΡΛΑ ΕΙΚΟΣΙ ΒΟΥΛΕΥΤΕΣ ΕΛΛΗΝΙΚΗΣ ΚΑΤΑΓΩΓΗΣ ΣΕ ΗΜΕΡΙΔΑ ΓΙΑ ΤΗ Ν.Α. ΕΥΡΩΠΗ - Γιώργος Σούρλας\nΑθήνα, 27 Μαϊου & Βελεστίνο 28 Μαϊου 2005\nΜΕ ΠΡΩΤΟΒΟΥΛΙΑ Γ. ΣΟΥΡΛΑ ΕΙΚΟΣΙ ΒΟΥΛΕΥΤΕΣ ΕΛΛΗΝΙΚΗΣ ΚΑΤΑΓΩΓΗΣ\nΣΕ ΗΜΕΡΙΔΑ ΓΙΑ ΤΗ Ν.Α. ΕΥΡΩΠΗ\nΥπό την προεδρία του Β΄ Αντιπροέδρου της Βουλής κ. Γιώργου Σούρλα άρχισαν την Παρασκευή 27 Μαΐου οι εργασίες της ημερίδας «Για τη συνεργασία στη Νοτιοανατολική Ευρώπη» με τους εκλεγμένους Ελληνικής καταγωγής βουλευτές. Στις εργασίες της ημερίδας, όπου συμμετείχαν 20 βουλευτές ελληνικής καταγωγής.\nΠρόκειται για είκοσι βουλευτές Ελληνικής καταγωγής από την Ρουμανία την Αλβανία και την Ουκρανία, οι οποίοι ύστερα από την πρωτοβουλία του κ. Σούρλα αρμοδίου για την Παγκόσμια Διακοινοβουλευτική Ένωση Ελληνισμού (ΠΑΔΕΕ), συζήτησαν διεξοδικά κρίσιμα θέματα ευημερίας, ειρήνης, ασφάλειας και σταθερότητας στη περιοχή αλλά και θέματα πολιτισμού και παιδείας.\nΟι εργασίες της ημερίδας ξεκίνησαν στις 10.30 στην αίθουσα Γερουσίας της Βουλής με χαιρετισμό της Προέδρου της Βουλής των Ελλήνων κ. Άννας Μπενάκη -Ψαρούδα. Ακολούθησε ενημέρωση από τον υφυπουργό Εξωτερικών κ. Ε. Στυλιανίδη ενώ μίλησε και η υπουργός Παιδείας κ. Μαριέτα Γιαννάκου .\nΟ Β΄ Αντιπρόεδρος της Βουλής κ. Γ. Σούρλας μίλησε για την οικοδόμηση κλίματος ασφάλειας στην περιοχή, αλλά και για την πολιτιστική και οικονομική συνεργασία των λαών της Βαλκανικής και ευρύτερα του Ν.Α. βραχίονα της Ευρώπης όπως τον οραματίστηκε 200 χρόνια πριν ο Ρήγας Βελεστινλής.\nΟ κ. Σούρλας αναφέρθηκε επίσης και στην προετοιμασία του 1ου Παγκοσμίου Συνεδρίου της ΠΑΔΕΕ που θα πραγματοποιηθεί το 2006 στην Αθήνα. Επεσήμανε ότι το Φόρουμ αυτό, αποτελεί ταυτόχρονα και μία προσυνεδριακή συνάντηση. Θα ακολουθήσουν αντίστοιχες συναντήσεις με βουλευτές των ΗΠΑ, της Αυστραλίας, της Ευρώπης και της Ασίας.\nΕπίσης συνεχάρη τους βουλευτές για την πολιτική τους ανέλιξη στα κοινοβούλια των χωρών όπου ζουν. Επεσήμανε ότι οι βουλευτές Ελληνικής καταγωγής αποτελούν τις πλέον ισχυρές και δημιουργικές «γέφυρες» μεταξύ των κοινοβουλίων που εκλέγονται και της χώρας μας από την οποία έλκουν την καταγωγή τους.\nΗ Διοίκηση της ΠΑΔΕΕ, από την πλευρά της, εξέφρασε την ικανοποίησή της γιατί απέκτησε νομική υπόσταση αφού πλέον θα λειτουργεί με δικό της καταστατικό σε συνεργασία με τη Βουλή.\nΝα σημειωθεί ότι τις εργασίες της Ημερίδας παρακολούθησαν και τα Προεδρεία των Ομάδων Φιλίας του Κοινοβουλίου.\nΜε πρωτοβουλία του Αντιπροέδρου της Βουλής κ. Γιώργου Σούρλα, αρμοδίου για την Παγκόσμια Διακοινοβουλευτική Ένωση του Ελληνισμού (ΠΑΔΕΕ) – δηλαδή την Ένωση στην οποία μετέχουν οι βουλευτές Ελληνικής καταγωγής ανά τον κόσμο (ας σημειωθεί, ότι υπερβαίνουν σε αριθμό τους 150, σε όλο τον κόσμο) – το Σάββατο 28 Μαΐου βουλευτές Ελληνικής καταγωγής από χώρες της Ν.Α Ευρώπης και συγκεκριμένα από την Αλβανία, τη Ρουμανία, τη Σερβία και τη Βουλγαρία, επισκέφθηκαν τη γενέτειρα του Ρήγα το Βελεστίνο για να αποτίσουν φόρο τιμής στον εμπνευστή της διαβαλκανικής συνεργασίας.\nΟι βουλευτές ελληνικής καταγωγής, στο πλαίσιο της ημερίδας, επισκέφθηκαν το Δημαρχείο της πόλης, το σπίτι του Ρήγα και κατέθεσαν στεφάνι στον ανδριάντα του. Ακολούθησαν ομιλίες στο Πολιτιστικό Κέντρο του Δήμου. Το πρόγραμμα επίσης περιείχε ξενάγηση στο σπίτι του Ρήγα, και εκδηλώσεις που διοργάνωσε ο Δήμος Βελεστίνου.\nFORUM ΝΑ Ευρώπης, ΠΑΔΕΕ. ΒΕΛΕΣΤΙΝΟ 28-05-05. Στο σπίτι του Ρήγα με ομιλητή τον Γυμνασιάρχη κ. Δημήτρη Παπανικολάου.\nΒΟΥΛΕΥΤΕΣ ΕΛΛΗΝΙΚΗΣ ΚΑΤΑΓΩΓΗΣ ΑΠΟ ΧΩΡΕΣ ΤΩΝ ΒΑΛΚΑΝΙΩΝ ΣΤΟ ΒΕΛΕΣΤΙΝΟ\nΜΕ ΠΡΩΤΟΒΟΥΛΙΑ Γ.ΣΟΥΡΛΑ ΕΙΚΟΣΙ ΒΟΥΛΕΥΤΕΣ ΕΛΛΗΝΙΚΗΣ ΚΑΤΑΓΩΓΗΣ ΣΕ ΗΜΕΡΙΔΑ ΓΙΑ ΤΗ Ν.Α. ΕΥΡΩΠΗ\n► επόμ: ► Συνάντηση με τον Αρχιεπίσκοπο κ.κ. Χριστόδουλο στη Μονή Πετράκη στα πλαίσια της Συνεδρίασης του Δ.Σ. ΠΑ.Δ.Ε.Ε.\n◄ προηγ: ◄ ΒΟΥΛΕΥΤΕΣ ΕΛΛΗΝΙΚΗΣ ΚΑΤΑΓΩΓΗΣ ΑΠΟ ΧΩΡΕΣ ΤΩΝ ΒΑΛΚΑΝΙΩΝ ΣΤΟ ΒΕΛΕΣΤΙΝΟ


5-6 κομμάτια άτριφτο πιπέρι\nΚαθαρίζουμε το κρεμμύδι, κόβουμε τις άκρες απο τις μπάμιες και τις πλένουμε καλά.\nΒάζουμε τις μπάμιες σε μια σουπιέρα και τις αφήνουμε να στραγγίσουν.\nΌταν στραγγίσουν ρίχνουμε ενα ποτιράκι του κρασιού ξύδι και τις αφήνουμε να το απορροφήσουν.\nΤσιγαρίζουμε το κρεμμύδι και μόλις ροδίσει ρίχνουμε τις μπάμιες.\nΈπειτα προσθέτουμε τις ντομάτες, αφου τις τρίψουμε με τον τρίφτη.\nΡίχνουμε όσο αλάτι θέλουμε, και το άτριφτο πιπέρι.\nΤελος ρίχνουμε ψιλοκομένο το σέλινο και 2 ποτήρια νερό.


Πολλές ήταν εκείνες οι ειδήσεις που απασχόλησαν την κοινή γνώμη αυτή τη χρονιά. Άλλοτε καλά μαντάτα κι άλλοτε κακά. Το 2021 ήταν μία χρονιά που μας έκανε να αναθεωρήσουμε πολλά πράγματα. Το τηλεοπτικό τοπίο άλλαξε και οι τηλεθεατές στράφηκαν ως προς τη μικρή οθόνη, αφού ήταν η μοναδική διέξοδος στην καραντίνα. Ποιες ήταν εκείνες οι τηλεοπτικές ειδήσεις που απασχόλησαν περισσότερο τους θεατές; Ας δούμε τα 10 ψυχαγωγικά βίντεο που μάς απασχόλησαν το 2021, με βάση την εταιρεία Glomex – Phaistos Networks, και τις ειδήσεις στην ελληνική τηλεόραση που μας έκαναν να γελάσουμε, να εκπλαγούμε και να θέλουμε να πατήσουμε το play πολλές φορές!\n1. Ανθή Σαλαγκούδη: «Φυσικά και με ενόχλησαν τα υβριστικά σχόλια»\nΑπό τη στιγμή που έκανε πρεμιέρα το Survivor πέρυσι εκτοξεύθηκε στην κορυφή. Τα σχόλια των τηλεθεατών πήραν φωτιά και το ριάλιτι χτύπησε κόκκινο στα νούμερα τηλεθέασης. Ένα όμως ήταν το πρόσωπο που απασχόλησε κυρίως το κοινό. Αυτή την ήταν άλλη από την Ανθή Σαλαγκούδη, η οποία παρά το καλογυμνασμένο της σώμα, δεν κατάφερε να αποδώσει στα αγωνίσματα του ριάλιτι επιβίωσης. Όταν αποχώρησε, λοιπόν, η παίκτρια δεν έλειψε να κάνει τα δικά της σχόλια και αποκάλυψε ότι ενοχλήθηκε πολύ από τα υβριστικά σχόλια.\n2. GNTM 4: Η οντισιόν της Ειρήνης που άφησε άφωνους τους κριτές!\nΤο GNTM 4 επέστρεψε δυναμικά με δυνατά μοντέλα και νέα κριτή. Πολλά ήταν εκείνα που απασχόλησαν τους fans του ριάλιτι μόδας, αλλά περισσότερο το φετινό Golden Pass. Η Ειρήνη Λεμπέση έκλεψε τις εντυπώσεις από την πρώτη στιγμή και αποθεώρθηκε από τους κριτές. Αξίζει να σημειωθεί ότι φέτος το Golden Pass κατάφερε να φτάσει πολύ υψηλά, αφού βρέθηκε ένα βήμα πριν από τον τελικό.\n3. Η επική φάρσα του «Πάμε Δανάη!» στη Μαριαλένα\nΗ εκπομπή της Δανάης Μπάρκα από τη νέα σεζόν ανανεώθηκε και «ανέβηκε» πολύ στις προτιμήσεις των τηλεθεατών. Οι φάρσες στους celebrities έπαιξαν καθοριστικό ρόλο στην εικόνα της εκπομπής, αφού ήταν μία θεματολογία που πέρυσι δεν υπήρχε. Η φάρσα, όμως, που προβλήθηκε περισσότερο από τους θεατές ήταν η επική φάρσα στη Μαριαλένα και η αντίδρασή της όταν συνειδητοποιεί ότι η σερβιτόρα γνωρίζει… πολύ καλά τον Σάκη.\n4. Άκης Πετρετζίκης: Επιβεβαίωσε στο Instagram ότι θα γίνει για πρώτη φορά μπαμπάς.\nΜία ευχάριστη είδηση του 2021 ήταν όταν ο αγαπημένος σεφ Άκης Πετρετζίκης επιβεβαίωσε στον προσωπικό του λογαριασμό στο Instagram ότι θα γίνει για πρώτη φορά μπαμπάς. Αυτό το νέο ενθουσίασε και γέμισε χαρά τους τηλεθεατές.\n5. Η Σοφία Μουτίδου παρουσίασε στο κοινό τον συντροφό της\nΆλλη μία είδηση που απασχόλησε πολύ το τηλεοπτικό κοινό είναι όταν η Σοφία Μουτίδου παρουσίασε τον σύντροφό της!\n6. Μεγάλος έρωτας για Παναγιώτη και Ανχελίτα\nΜπορεί το Big Brother να μην είχε την ίδια επιτυχία που είχε πέρυσι, ωστόσο κάποιοι παίκτες κατάφεραν να κάνουν αισθητή την παρουσία τους. Αυτοί δεν ήταν άλλοι από τον Παναγιώτη και την Ανχελίτα, που ο έρωτάς τους ήταν διάχυτος καθ’ όλη τη διάρκεια του ριάλιτι, ενώ η σκηνή με το καυτό μπάνιο των δυο παικτών έσπασε τα κοντέρ.\n7. Η σπάνια εμφάνιση της Ειρήνη Μερκούρη με τον σύζυγό της\nΣτα πιο trending βίντεο του 2021 για την ελληνική τηλεόραση βρίσκεται και η σπάνια εμφάνιση της τραγουδίστριας Ειρήνη Μερκούρη με τον σύζυγό της.\n8. Το σχόλιο της Κατερίνας Καινούργιου για το μονόπετρο της Νικολέτας Τσομπανίδου\nΜία από τις επικές στιγμές της ελληνικής τηλεόρασης φέτος ήταν το σχόλιο που έκανε η Κατερίνα Καινούργιου στην νικήτρια του περσινού Bachelor. Η Νικολέτα εμφανίστηκε στην εκπομπή με το μονόπετρο που της είχε χαρίσει ο Παναγιώτης Βασιλάκος, ενώ είχαν χωρίσει. Δίχως δεύτερη σκέψη η παρουσιάστρια της τονίζει ότι είναι γύφτισσα.\n9. Γυμνοί η Μπλε Ομάδα στην παραλία\nΜία ακόμη στιγμή που προκάλεσε ποικίλα σχόλια ήταν όταν η Μπλε Ομάδα του περσινού Survivor αποφάσισε να πετάξει όλα τα ρούχα της και να μπουν μέσα στη θάλασσα γυμνοί. Μία απόφαση που πολλοί παίκτες μετάνιωσαν.\n10. Ο Γιώργος Λιάγκας στο πλατό του Πρωινού\nΣτα πιο trending βίντεο το 2021 ήταν όταν ο Γιώργος Λιάγκας επέστρεψε στην ελληνική τηλεόραση και πιο συγκεκριμένα δίπλα στη Φαίη Σκορδά και το Πρωινό του ANT1.\nΤηλεθέαση χθες 29/12: Σασμός, Γη της Ελιάς ή Survivor; Κατερίνα ή Δανάη; Πρώτη η Φαίη\nΠΡΟΗΓΟΥΜΕΝΟ ΑΡΘΡΟJust the 2 of Us: Ο Νίκος Αλιάγας στη θέση της Δέσποινας Βανδή\nΕΠΟΜΕΝΟ ΑΡΘΡΟΆγριες Μέλισσες: «Δωράκι» στο Survivor; Τι συνέβη με τα γυρίσματα;


Διάγγελμα Μέρκελ: «Τα πράγματα είναι πολύ σοβαρά - Η μεγαλύτερη πρόκληση μετά τον Β' ΠΠ»\nΑρχική » Διάγγελμα Μέρκελ: «Τα πράγματα είναι πολύ σοβαρά – Η μεγαλύτερη πρόκληση μετά τον Β’ ΠΠ»\nΔιάγγελμα Μέρκελ: «Τα πράγματα είναι πολύ σοβαρά – Η μεγαλύτερη πρόκληση μετά τον Β’ ΠΠ»\nΗ Άνγκελα Μέρκελ απηύθυνε διάγγελμα στον γερμανικό λαό.\nΗ Γερμανίδα καγκελάριος προειδοποίησε τους πολίτες της χώρας για την κρισιμότητα της κατάστασης, όσον αφορά την εξάπλωση και τη μάχη κατά του κορονοϊού. «Η Γερμανία βρίσκεται ενώπιον της μεγαλύτερης πρόκλησης μετά τον Β' Παγκόσμιο Πόλεμο», σημείωσε χαρακτηριστικά.\nΗ Άνγκελα Μέρκελ ζήτησε από τους Γερμανούς να ακολουθήσουν κατά γράμμα της οδηγίες της πολιτείας, στο πρώτο διάγγελμα που έλαβε χώρα κατά τη διάρκεια της 15ετούς θητείας της στο «τιμόνι» της χώρας.\n«Επειδή δεν υπάρχει ακόμη ούτε θεραπεία ούτε εμβόλιο, οι ενέργειες της κυβέρνησης έχουν ως στόχο την επιβράδυνση της διάδοσης του ιού, ώστε να απλωθεί σε μήνες και έτσι να κερδίσουμε χρόνο», τόνισε η Μέρκελ και παραδέχθηκε ότι οι περιορισμοί που έχουν επιβληθεί είναι άνευ προηγουμένου για χώρα, αλλά είναι αναγκαίοι.\nΠαράλληλα, προειδοποίησε ότι τα νοσοκομεία θα επιβαρυνθούν υπερβολικά, εάν υπάρξουν πολλά κρούσματα συγκεντρωμένα σε λίγο χρόνο. «Δεν πρόκειται για αφηρημένους αριθμούς σε μια στατιστική, αλλά για έναν πατέρα ή έναν παππού, μια μητέρα ή μια γιαγιά, μία ή έναν σύντροφο. Είναι άνθρωποι», υπογράμμισε η κυρία Μέρκελ σε ιδιαίτερα φορτισμένο τόνο. «Δεν είμαστε καταδικασμένοι να δεχτούμε παθητικά την εξάπλωση του ιού», συνέχισε η Καγκελάριος, τονίζοντας ότι όσα μέτρα και αν λάβει το κράτος, το πιο αποτελεσματικό μέσο είμαστε εμείς οι ίδιοι. «Όλοι μετράνε, είναι αναγκαία κάθε προσπάθεια», είπε χαρακτηριστικά και κάλεσε για μια ακόμη φορά τους πολίτες να ακολουθούν τους κανόνες και κυρίως να τηρούν αποστάσεις ο ένας από τον άλλον. «Αυτή τη στιγμή η απόσταση είναι ένδειξη φροντίδας. Πρέπει όσο το δυνατό να περιορίσουμε τον κίνδυνο να μεταδώσουμε τον ιό», ανέφερε.\nΤέλος, δεν απέκλεισε το ενδεχόμενο να ληφθούν περισσότερα μέτρα. «Ως κυβέρνηση θα εξετάσουμε τι πρέπει να διορθωθεί, αλλά και πού πιθανόν χρειάζεται κάτι ακόμη», είπε σχετικά και ευχαρίστησε τόσο τους ανθρώπους που εργάζονται στον τομέα της Υγείας όσο και τους υπαλλήλους των σούπερ μάρκετ. Και έκλεισε το διάγγελμά της λέγοντας: «Πρέπει, ακόμη και αν δεν έχουμε βιώσει ποτέ ξανά κάτι τέτοιο, να ενεργήσουμε με καρδιά και λογική και έτσι να σώσουμε ζωές. Προσέξτε τον εαυτό σας και τους αγαπημένους σας».\nΚΟΡΟΝΟΪΟΣ ΓΕΡΜΑΝΙΑ ΑΝΓΚΕΛΑ ΜΕΡΚΕΛ